
C_y  ra    missionens  /jræsideniskab 

Er  der  en  udødelig  sjæl?  Er  der  en  opstandelse?  Vil  jeg  kunne 
tale  med  min  fader  og  min  moder  i  opstandelsen?  Vil  vi  kende 
hinanden  på  den  anden  side  af  sløret?  På  grund  af  splid  mel- 
lem folkets  teologiske  lærere  er  mange  i  tvivl  om  disse  spørgs- 
mål. 

Nogle  af  disse  lærere  nærer  endog  tvivl  om,  hvor  meget  man 
kan  tillade  sig  at  tro  på  Bibelen,  skønt  Det  nye  Testamente  al- 
drig ville  være  blevet  skrevet,  hvis  Kristus  ikke  var  opstanden. 
Lad  os  lige  se,  hvad  de  fire  evangelister  lærer  os  om  dette  emne. 

Alle  fire  evangelister  fortæller  os,  at  Kristus  var  guddommelig, 
og  det  var  på  grund  af  hans  guddommelighed,  at  han  havde 
magt  over  døden. 

Her  er  hvad  Mattæus  siger:  »Frygt  ikke!  Thi  jeg  ved,  at  det 
er  Jesus,  den  korsfæstede,  I  søger  efter.  Han  er  ikke  her;  thi 
han  er  opstanden,  som  han  har  sagt.  Kom  og  se  stedet,  hvor  han 
lå!  Og  skynd  jer  hen  og  sig  til  hans  disciple,  at  han  er  opstan- 
den fra  de  døde;  og  se,  han  går  forud  for  jer  til  Galilæa;  dér 
skal  I  se  ham.  Se,  nu  har  jeg  sagt  jer  det«.  (Matt.  28:5 — 7). 

Markus  fortæller  os:  »Siden  viste  han  sig  for  de  elleve,  mens 
de  sad  til  bords,  og  han  bebrejdede  dem  deres  vantro  og  hård- 
hjertethed,  fordi  de  ikke  havde  troet  dem,  som  havde  set  ham 
opstanden«.   (Mark.  16:14). 

Lukas  gør  sig  umage  med  at  lade  os  forstå,  at  der  virkelig 
foregik  en  opstandelse:  »Men  han  sagde  til  dem:  Hvorfor  er  I 
forfærdede?  og  hvorfor  opstiger  der  tvivl  i  jeres  hjerter?  Se 
på  mine  hænder  og  mine  fødder,  at  det  er  mig  selv;  føl  på  mig 
og  se;  en  ånd  har  jo  ikke  kød  og  ben,  som  I  ser,  jeg  har.  (Og 
da  han  havde  sagt  dette,  viste  han  dem  sine  hænder  og  fød- 
der)«.  (Luk.  24:38—40). 

Og  i  Johannes  læser  vi,  at  Kristus  bebrejder  Tomas,  fordi  han 
var  vantro,  da  han  viste  sig  for  ham.  »Derefter  siger  han  til 
Tomas:  Ræk  din  finger  frem,  se,  her  er  mine  hænder;  og  ræk 
din  hånd  frem  og  stik  den  i  min  side,  og  vær  ikke  vantro,  men 
troende!  Tomas  svarede  og  sagde  til  ham:  Min  Herre  og  min 
Gud!  Jesus  siger  til  ham:  Fordi  du  har  set  mig.  tror  du;  salige 
er  de,  som  ikke  har  set  og  dog  tror«.  (Johs.  20:27 — 29). 

Derefter  fortæller  Paulus  os,  at  Kristus  blev  set  af  mere  end 
500  folk  på  een  gang,  og  så  kommer  han  frem  med  den  erklæ- 
ring, at  igennem  Kristus  vil  hver  eneste  af  os  blive  oprejst  fra 
de  døde.  »Men  er  Kristus  ikke  opstået,  så  er  vort  budskab  jo 
tomt,  og  jeres  tro  også  tom.  Så  kommer  vi  også  til  at  stå  som 
falske  vidner  om  Gud,  fordi  vi  har  vidnet  imod  Gud,  at  han 
opvakte  Kristus,  hvem  han  ikke  har  opvakt,  såfremt  døde  i 
virkeligheden  ikke  opstår.  Thi  hvis  døde  ikke  opstår,  så  er  Kri- 
stus heller  ikke  opstået.  Og  hvis  Kristus  ikke  er  opstået,  så  er 
jeres  tro  forgæves;  så  er  I  endnu  stadig  i  jeres  synder;  så  er 
altså  også  de,  der  er  hensovet  i  Kristus,  gået  fortabt.  Har  vi 
alene  i  dette  liv  sat  vort  håb  til  Kristus,  er  vi  de  ynkværdigste 
af  alle  mennesker.  Men  nu  pr  Kris+us  opstået  fra  de  døde  som 
en    førstegrøde   af   de    hensovede.    Thi    fordi    døden    er   kommet 

ved  et  menneske,  er  også  de  dødes  opstandelse  kommet  ved  et 
menneske.  Thi  ligesom  alle  dør  i  Adam,  således  skal  også  alle 
levendegøres  i  Kristus«.    (1.  Kor.  15:14-22). 

Mattæus,  Markus,  Lukas,  Johannes  og  Paulus  vidner  til  ver- 
den, at  der  er  en  opstandelse,  ikke  alene  for  Kristus,  men  for 
alle,  og  ved  at  efterleve  hans  bud  kan  vi  opnå  ophøjelse. 

Holger  P.  Petersen,  missionspræsident. 


MOR 


MONISMENS   Jv&CXd 


Af  Doyle  L.  Green. 


Dette  er  en  amerikansk  epoke. 

Dette  er  historien  om  mænd  og 
om  et  folk,  som,  trods  fordom  og 
forfølgelse,  og  medens  de  led  un- 
der utrolig  modstand  og  utallige 
vanskeligheder,  indførte  en  ny 
livsfiiosofi,  genoprettede  Kirken, 
drog    jorden    rundt    og   forkyndte 


evangeliet,  omspændte  et  konti- 
nent for  at  finde  fred,  og  skabte 
et  blomstrende  rige  ud  af  en 
bjergrig  og  øde  ørken,  som  ingen 
andre  ville  have. 

Dette  er  historien  om  mod,  om 
tro,  om  håb,  om  inspiration. 

Dette   er  mormonismens   sasja! 

En  uadskillelig  del  af  Amerikas 
historie,  historien  om  Jesu  Kri- 
sti Kirke  af  Sidste  Dages  Hellige, 
tog  sin  begyndelse  i  den  første 
trediedel  af  det  19.  århundrede  i 
de   nordøstlige   stater. 

Da  Joseph  Smith,  hovedperso- 
nen i  dramaet,  blev  født  i  Ver- 
mont i  1805,  var  De  Forenede  Sta- 
ter endnu  i  deres  barndom.  Præ- 
sident George  Washington  var 
død  kun  seks  år  tidligere.  Thomas 
Jefferson  virkede,  i  sin  anden  pe- 
riode, som  landets  tredie  præsi- 
dent. 

Det  var  tider  med  hurtig  vækst 
og  udviden  af  grænser.  I  de  tyve 
år,  der  fulgte  efter  århundredets 
begyndelse,  steg  landets  befolk- 
ning fra  seks  millioner  til  over 
ni  en  halv  million.  Tidligt  i  dette 
århundrede  blev  territoriet  Loui- 
siana købt  af  Napoleon  Bonapar- 
te, og  dette  fordoblede  landet  og 
forøgede  i  høj  grad  dets  økono- 
miske hjælpemidler. 

Den  første  trediedel  af  århun- 
dredet så  elleve  flyvefærdige  sta- 
ter føjet  til  de  oprindelige  tretten 
kolonier,  og  udstrakte  derved 
grænserne  for  den  nye  nation  til 
den  anden  side  Mississippifloden. 


I  mellemtiden  krævede  mange 
reform-bevægelser  megen  op- 
mærksomhed, og  slaveriet,  afhol- 
denhed, kvinderettigheder  og 
statsunderstøttede  skoler  blev 
diskuteret  vidt  og  bredt.  Nye  op- 
findelser, fordeling  af  jorden, 
handelen  med  udlandet,  tarifferne 
og  Monroe-doktrinen  optog  folks 
sind. 

Det  var  skæbnesvangre  år  i 
Amerikas  historie. 

I  1820  skete  en  begivenhed  i 
det  vestlige  New  York,  som,  skønt 
den  ofte  overses  af  historikerne, 
dog  havde  en  uberegnelig  virk- 
ning på  den  nye  nations  historie. 

Den  unge  Joseph  Smith,  der  nu 
gik  i  sit  femtende  år,  levede  i  det 
vestlige  New  York,  idet  hans  fa- 
milie var  flyttet  fra  Vermont  fire 
år   tidligere. 

Bølgerne  gik  højt  inden  for  reli- 
gionen. Præster  af  forskellige 
trosbekendelser  drev  vækkelses- 
propaganda.  Medlemmerne  af  fa- 
milien Smith  onskede  at  blive 
medlemmer  af  den  sande  kirke, 
men  hvilken  af  de  mange  var 
sand?  Nogle  favoriserede  den  ene 
sekt,  nogle  en  anden.  Joseph 
Smith  var  forvirret.  Hvorledes 
kunne  en  fjorten  år  gammel  dreng 
vide,  hvilken  kirke  han  skulle 
slutte  sig  til? 

En  smuk  morgen  i  det  tidlige 
forår  gik  Joseph  ud  i  en  lund  af 
træer  nær  ved  sit  hjem  for  at  ud- 
øse sin  sjæl  til  det  eneste  Væsen, 
han  vidste  kunne  vejlede  ham  - 
hans  himmelske  Fader,  idet  han 
handlede  efter  det  råd,  der  gives 
i  første  kapitel,  femte  vers  i  Ja- 
kobs brev: 

»Men  hvis  nogen  af  jer  står  til- 
bage i  visdom,  da  skal  han  bede 
om   at   få   den   fra   Gud,   der  giver 

alle  gavmildt  og  uden  bebrejdel- 
ser, og  så  vil  den  blive  ham  gi- 
vet«. 

Joseph  vendte  tilbage  til  sit 
hjem  med  fred  i  sindet.  Hans  bon 
var  blevet  besvaret.  Gud  Faderen 
og  hans  Son  Jesus  Kristus  havde 
vist  sig  og  fortalt  ham,  at  han  ik- 
ke skulle  slutte  sig  til  nogen  af 
kirkerne,  og  havde  åbenbaret,  at 
evangeliets  fylde  engang  i  fremti- 
den skulle  blive  kendt  for  ham. 

De  ord,  som  Herren  havde  talt 
til  en  fjortenårs  dreng,  blev  mod- 
taget med  megen  ophidselse,  men 
meget  lidt  tolerance  af  folk  i  det 
vest  ige  New  York.  Et  lille  under! 
Sådan  noget  var  ubort.  Gud  hav- 
de ikke  åbenbaret  sig  for  verden 
i  mange  generationer,  ja,  i  man- 
ge århundreder.  Man  troede  po- 
pulært, at  himlen   var  lukket. 


Men  på  dem,  der  kendte  den 
unge  mand  godt,  gjorde  det  ind- 
tryk. Joseph  var  ærlig  og  oprig- 
tig, from  og  intelligent.  Han  hav- 
de oprigtigt  søgt  Guds  Kirke.  Det 
store  antal  kristne  sekter  og  den 
store  forskellighed  i  deres  lær- 
domme viste  den  forvirring,  som 
eksisterede  i  den  religiøse  ver- 
den. Hvor  var  sandheden?  Var  det 
ulogisk  at  tro,  at  en  kærlig  Fa- 
der, som  havde  vejledet  sine 
børn  ned  gennem  uddelingerne, 
igen  ville  tale  til  mennesket? 

Fire  år  gik,  og  nyhederne  om 
flere  bemærkelsesværdige  begi- 
venheder spredtes.  Den  unge  Jo- 
seph var  blevet  besøgt  af  et  an- 
det himmelsk  væsen,  som  kaldte 
sig  Moroni  og  fortalte,  at  Gud 
havde  et  vigtigt  arbejde  for  ham 
at  udfore.  Gemt  i  en   nærliggende 

høj  var  nogle  guldplader,  som 
indeholdt  fylden  af  det  evige 
evangelium.  Det  skulle  være  hans 
strålende  privilegium  at  oversæt- 
te tegnene  på  pladerne  og  være 
et  instrument  i  Guds  hænder  til 
at  gengive  evangeliet. 

Da  Joseph  gik  til  højen,  der  hed 
Cumorah,  således  som  Moroni 
havde  instrueret  ham,  fandt  han 
pladerne  i  en  stenkiste,  beskyttet 
fra  århundredernes  elementer  af 
et  rundt  stenlåg,  der  dækkede 
dem. 

Da  Joseph  prøvede  på  at  fjerne 
skatten,  fik  han  af  sendebudet  at 
vide,  at  tiden  endnu  ikke  var 
kommet,  men  at  han  måtte  vende 
tilbage  hvert  år  i  fire  år  for  at 
få  instruktioner  og  for  at  lære 
»hvorledes  og  på  hvad  måde  hans 
(Guds)  rige  skulle  styres  i  de  sid- 
ste dage«. 

Da  perioden  med  træning  og 
forberedelse  var  forbi,  blev  opteg- 
nelserne overgivet  i  Josephs  hæn- 
der med  en  stærk  advarsel  om  at 
vogte  dem  nidkært  og  ikke  vise 
dem  til  nogen,  for  at  de  ikke  skul- 
le blive  taget  fra  ham. 

Fra  dette  øjeblik  og  lige  til 
hans  død  var  Josephs  liv  et  liv  i 
uro  og  forfølgelse.  Hundrede  år 
senere  kunne  han  måske  have 
fået  lov  til  at  fortsætte  sit  værk  i 
fred.  Hundrede  og  halvtres  år 
tidligere  ville  han  måske  være 
blevet  hængt  for  hekseri.  Det  var 
en  mellemtids-periode  i  Amerika. 
Grænser  flyttedes  vestpå,  religiøs 
tolerance  voksede,  mange  folk 
søgte  efter  sandheden.  Herren 
havde  beregnet  tidspunktet  for 
begivenheden   godt. 

Til  trods  for  den  vidtstrakte 
skepsis,  der  eksisterede  angående 
Josephs    oplevelser,    fik    han    hur- 


tigt nogle  venner.  En  af  dem  var 
en  ung  skolelærer  ved  navn  Oli- 
ver Cowdery.  Den  7.  april  1829 
begyndte  arbejdet  for  alvor  med 
oversættelsen  af  pladerne,  idet 
Joseph  tydede  tegnene  og  dikte- 
rede til  Oliver,  som  nedskrev  or- 
dene i  hånden. 

Og  således  kom  den  bemærkel- 
sesværdige historie  på  pladerne 
for  dagens  lys  -  en  beretning  om 
de  amerikanske  indianeres  for- 
fædre og  Guds  handlemåde  med 
dem  -  en  beretning  om  tre  for- 
skellige folks  udvandring  til  Ame- 
rika, begyndende  med  tiden  for 
Babelstårnet.  Beretningen  endte 
omkring  år  421,  da  pladerne  blev 
skjult  i  hojen.  Her  var  en  pendant 
til  Bibelen,  en  bog,  der  vidnede 
om  Herren  og  vor  Frelser  Jesus 
Kristus!  I  den  blev  evangeliets 
plan  fremstillet  enkelt  og  klart. 

Hver  gang  et  spørgsmål  rejste 
sig,  medens  de  oversatte,  spurgte 
de  to  unge  mænd  Herren  til  råds 
og  modtog  på  den  måde  megen 
vejledning.  Mange  skriftsteder 
forkyndte  f.  eks.,  at  dåb  er  nød- 
vendig til  frelse.  Det  vidste  de  og- 
så fra  Bibelen,  og  dog  var  ingen 
af  dem  blevet  døbt.  Da  de  spurg- 
te Herren,  fik  de  at  vide,  at  en 
mand  må  kaldes  af  Gud  ved  pro- 
feti og  ved  håndspålæggelse  af 
dem,  der  har  myndighed,  for  al 
prædike  evangeliet  eller  forrette 
dets  ordinancer. 

Et  himmelsk  sendebud  gav  dem 
den  nødvendige  myndighed  fra 
Gud  og  instruerede  dem  om  at 
døbe  hinanden.  Yderligere  nog- 
ler  blev  modtaget,  efterhånden 
som  de  var  nødvendige  til  vær- 
kets fremgang. 

I  mellemtiden  fortsattes  over- 
sættelsen, og  i  løbet  af  tre  måne- 

der  var  det  kolossale  arbejde  fær- 
digt. Den  første  udgave,  kaldet 
The  Book  of  Mormon  (Mormons 
Bog),  kom  fra  trykkeriet  tidligt  i 
foråret  1830. 

Det  var  en  lykkelig  dag,  da  Jo- 
seph fik  at  vide,  at  andre  ville  få 
lov  til  at  se  og  røre  ved  guldpla- 
derne og  bære  vidne  om  dem. 
Elleve  mænd  fik  denne  lejlighed 
og  gav  skriftligt  deres  vidnesbyrd 
til  verden. 

Tiden  var  nu  kommet,  da  Kir- 
ken kunne  organiseres.  Som  følge 
heraf  blev  dette  foretaget  den  6. 
april  1830  af  seks  personer  i  Pe- 
ter Whitmers  hjem  i  Fayette,  New 
York.  Den  følgende  søndag  hold- 
tes den  første  offentlige  tale,  og 
indhostningen  af  sjæle  var  be- 
gyndt. 

Beretningen  om  evangeliets  gen- 
givelse og  genoprettelsen  af  Jesu 
Kristi  Kirke,  missionærernes  vid- 
nesbyrd og  oprigtighed,  Mormons 
Bogs  budskab  og  den  forfriskende 
sandfærdighed  i  Guds  åbenbarede 
ord  vakte  interesse  hos  et  voksen- 
de antal  mennesker.  Og  selv  om 
den  blotte  omtale  af  denne  nye 
Kirke  fik  mangt  et  skeptisk  øjen- 
bryn til  at  løfte  sig,  var  der  dog 
stadig  nogle  ærlige,  søgende  sjæ- 
le, der  blev  fanget  i  evangeliets 
net.  En  fra  en  by,  to  fra  en  fami- 
lie, kom  de  for  at  bede  om  at  bli- 
ve døbt.  Overalt  i  staterne,  i  Ca- 
nada, og  senere  i  Enghind  og  over 
hele  verden  fortsatte  missionær- 
arbejdet. 

Mange  af  dem,  der  blev  optaget 
i  Guds  rige,  fik  samtidig  et  stærkt 
ønske  om  at  slutte  sig  til  Kirkens 
samfund.  Så  de  forlod  deres  hjem 
og  søgte  hen  til  Profeten  og  hans 
folk. 


Efterhånden  som  den  lille  Kir- 
ke voksede,  voksede  også  mod- 
standen imod  den,  og  hovedcen- 
tret flyttedes  fra  New  York  til 
Ohio,  derefter  tværs  over  Missis- 
sippi-floden til  de  fjerne  vestlige 
grænser  af  De  Forenede  Stater  - 
Jackson  County,  Missouri.  Her 
ved  grænsen,  tænkte  lederne  af 
den  nye  bevægelse,  ville  der  være 
et  ideelt  samlingssted  for  med- 
lemmerne af  Kirken.  Her  ville  de 
kobe  land,  bygge  huse  og  opbyg- 
ge en  by. 

Men  således  skulle  det  ikke 
være.  Nybyggerne  og  de  gamle 
beboere  havde  meget  lidt  tilfæl- 
les. Missouris  økonomi  var,  lige- 
som i  Syden,  bygget  på  slaveriet. 
Undertrykkelsen  af  noget  menne- 
skeligt væsen  var  direkte  i  mod- 
strid med  den  grundlæggende  tro 
hos  mormonerne  om  frihed  for  al- 
le mennesker.  »Mennesket  er  til 
for  at  nyde  glæde«,  lærte  deres 
Profet   dem. 

1  så  mange  menneskers  ankomst 
til  staten,  og  særligt  i  et  bestemt 
amt,  så  de  gamle  indbyggere  en 
næsten  sikker  forstyrrelse  i  den 
politiske  magtbalance.  Tilmed  var 
de  nyankomnes  tro  og  læresæt- 
ninger så  mærkelige  og  afvigende 
at  det  vakte  stor  bekymring.  Mor- 
monerne havde  den  dristighed  at 
forkynde,  at  Gud,  et  kærligt  væsen 
med  legeme,  legemsdele  og  liden- 
skaber, og  hvis  gerning  og  her- 
lighed det  er  at  tilvejebringe  udø- 
delighed og  evigt  liv  for  menne- 
sket, virkelig  havde  talt  igen  til 
mennesket,  gengivet  evangeliet  i 
dets  fylde  og  genoprettet  sin  Kir- 
ke efter  det  mønster  på  organisa- 
tion, som  Jesus  havde  opstillet,  da 
han  var  på  jorden.  De  troede,  at 
Guddommen   bestod   af  tre  adskil- 

te  og  forskellige  personligheder. 
Menneskene,  alle  mennesker,  var 
efter  deres  lærdomme  virkeligt  og 
bogstaveligt  sønner  og  døtre  af 
Gud,  i  hvis  billede  de  var  skabt. 

Sådanne  nye  og  høje  begreber 
om  Gud  og  mennesket  var  fuld- 
stændig uortodokse  og  langt  over 
menneskers  fatteevne,  og  de  så 
på  lærdommene  som  ikke  langt 
fra  kætteri. 

Misforståelse,  mistro  og  fordom 
kom  til  udbrud  som  voldsomhe- 
der. Henvendelser  til  guvernøren 
og  retten  var  uden  resultat.  For- 
søg på  at  bosætte  sig  i  fred  i  an- 
dre amter  lykkedes  ikke.  Til  slut 
forlod  mormonerne  Missouri  efter 
en  »udryddelses«-ordre  fra  gu- 
vernøren. 

I  Illinois  fandt  den  plagede 
Kirke  for  en  kort  periode  asyl. 
Ovenfor  Des  Moines  faldene,  hvor 
den  mægtige  Mississippi-flod 
svinger  mod  vest,  købte  Joseph 
Smith  i  1839  til  sit  folk  nogle 
hundrede  acres  jord,  faktisk  et 
vildnis,  den  gang  benævnt  Com- 
merce.  Folket  forandrede  navnet 
til  Nauvoo,  der  betyder  »Den 
skønne«,  og  begyndte  igen  på  at 
anlægge  og  bygge  huse,  kirkebyg- 
ninger og  skoler. 

I  begyndelsen  af  1843  var  be- 
folkningen i  »De  helliges  by«  mel- 


lem tolv  og  seksten  tusind.  En  re- 
gering blev  dannet,  et  friheds- 
brev  var  blevet  udstedt.  Væksten 
fortsalte,  indtil  Nauvoo  blev  den 
største  by  i  Illinois.  Besøgende 
priste  kommunens  skønhed  og 
indbyggernes  dygtighed  og  ædru- 
elighed. Arbejdet  med  bygnin- 
gen af  et  smukt  tempel,  hvor  hel- 
lige ordinancer,  som  f.  eks.  viel- 
ser, skulle  udføres,  skred  fremad. 
Ægteskabet  var,  efter  den  genop- 
rettede Kirkes  forskrifter,  ordi- 
neret af  Gud,  og  ville,  hvis  det 
blev  udført  på  rette  måde  af 
mænd,  der  havde  myndighed, 
vare  gennem  evighederne.  »Til 
døden  skiller  jer«  skulle  ikke  fin- 
des ved  de  sidste  dages  helliges 
bryllupsceremonier. 

I  deres  templer  ville  de  også 
udføre  stedfortrædende  arbejde 
for  deres  døde  forfædre,  som 
måske  ikke  havde  haft  lejlighed 
til  at  høre  sandheden,  medens  de 
var  på  jorden,  og  viste  derved  de- 
res tro  på,  at  Gud  ikke  anser  per- 
soner, men  at  alle  mennesker  i 
alle  tidsaldre  vil  få  en  chance  for 
ophøjelse    i    det   tilkommende   liv. 

Men  de  samme  problemer,  som 
havde  plaget  Kirken  andre  ste- 
der, begyndte  i  Nauvoo.  Politi- 
ske divergenser  tillige  med  vok- 
sende tegn  på  intolerance  og  for- 

følgeise  overbeviste  hurtigt  Pro- 
feten om,  at  de  tidligere  trage- 
dier ville  blive  gentaget. 

Den  20.  februar  1844  skrev  han 
i  sin  dagbog:  »Jeg  instruerede 
de  Tolv  Apostle  om  at  udsende 
en  delegation  og"  undersøge  lo- 
kaliteterne i  Californien  og  Ore- 
gon og  opspore  et  godt  sted, 
hvor  vi  kan  flytte  hen,  når  temp- 
let er  færdigt,  og  hvor  vi  kan 
bygge  en  by  i  løbet  af  en  dag  og 
få  vor  egen  regering,  komme  op 
i  bjergene,  hvor  djævelen  ikke 
kan  grave  os  ud,  og  leve  i  et  sundt 
klima,  hvor  vi  kan  leve  som  gam- 
le, således  som  vi  har  lyst  til«. 
Mod  øst  kunne  han  ikke  se  andet 
end  uheldsvangre  skyer  og  mør- 
ke, men  han  sagde  mange  gange, 
at  der  var  »lys  mod  vest«. 

Fjendskabet  og  modstanden 
mod  Kirken  udviklede  sig  imid- 
lertid så  hurtigt,  at  spejdergrup- 
pen aldrig  blev  sendt  afsted.  Me- 
dens stormen  blæste  med  vok- 
sende voldsomhed  over  Nauvoo, 
drog  Joseph  Smith  og  hans  bro- 
der Hyrum  over  Mississippi-flo- 
den til  Iowa  og  sikkerheden.  Men 
udlændigheden  varede  ikke  læn- 
ge, thi  Joseph  blev  af  mange  ind- 
trængende opfordret  til  at  vende 
tilbage,  overgive  sig  og  stå  an- 
sigt til  ansigt  med  arrestation  og 
den  retssag  med  beskyldning  om 
forræderi,  der  var  blevet  rejst 
imod   ham. 

Joseph  var  ikke  bange  for  rets- 
sagen. Seksogfyrre  gange  tidlige- 
re havde  han  været  arresteret 
under  falske  anklager,  men  var 
aldrig  blevet  overbevist  på  et 
eneste  punkt.  På  en  eller  anden 
måde  vidste  han  imidlertid  nu, 
at  han,  til  trods  for  et  løfte  om 
officiel      beskyttelse,      ikke     ville 


undslippe  raseriet  fra  den  pøbel- 
hob, der  syntes  at  tro,  at  Joseph 
Smiths  død  ville  betyde  afslutnin- 
gen på  Mormonkirken. 

»Hvis  mit  liv  ikke  er  af  nogen 
værdi  for  mine  venner«,  sagde 
han  til  sine  ledsagere,  »er  det 
heller  ikke  noget  værd  for  mig«. 
De  krydsede  igen  floden  og 
vendte  tilbage  til  Carthage,  hvor 
guvernøren  -  og  en  blodtørstig 
pobelhob  -  ventede.  Da  de  nær- 
mede sig  byen,  sagde  Josef: 

»Jeg  går  som  et  lam  til  slagte- 
bænken, men  jeg  er  rolig  som  en 
sommermorgen,  min  samvittig- 
hed er  uplettet  for  Gud  og  alle 
mennesker.  Jeg  skal  dø  uskyldig, 
og  det  skal  siges  om  mig:  Han 
blev  myrdet  med  koldt  blod«. 
Dette  var  den  24.  juni  1844.  Tre 
dage  senere  brød  pøbelhoben 
ind  i  Carthage  fængslet,  hvor  Jo- 
seph og  hans  fæller  var  blevet 
anbragt  af  sikkerhedsgrunde,  og 
myrdede  brutalt  ham  og  hans 
broder.  Joseph  Smith,  den  ameri- 
kanske Profet,  havde  beseglet  sit 
vidnesbyrd  med  sit  blod. 

De,  som  troede,  at  Josephs  død 
ville  bringe  afslutningen  på  den 
Kirke,  der  var  grundlagt  gennem 
ham,  blev  sørgelig  skuffet.  Selv 
om  der  var  mange  tunge  hjerter, 
var  der  ingen  panik  i  Nauvoo  ef- 
ter martyrdøden.  »Vær  rolig  og 
vid,  at  Herren  er  Gud«  var  de 
ord,  der  ledede  folket.  De  Tolv 
Apostles  Råd,  med  Brigham 
Young  som  præsident,  påtog  sig 
ledelsen.  Kirkens  organisation  og 
funktion  fortsatte  næsten  uden 
afbrydelse.  Herren  havde  beredt 
alting  godt   for  Profetens  død. 

Heller  ikke  bragte  Josephs  død 
forfølgelsen  til  ophør.  Førdom- 
me    vedblev     at     forhærde     folks 

hjerter.  Nauvoos  frihedsbrev 
blev  sat  ud  af  kraft.  Illinois  for- 
langte, at  mormonerne  skulle  for- 
lade staten. 

Hvad  kunne  de  gøre?  Hvor 
kunne  de  vende  sig  hen?  Opgive 
deres  religion  kunne  de  ikke! 
Den  betod  mere  for  dem  end  de- 
res hjem  eller  endog  livet  selv. 
Fornægte  deres  vidnesbyrd? 
Umuligt!  Hvorledes  kunne  de 
fornægte,  hvad  de  vidste  var 
sandt? 

Der  var  kun  eet  svar.  De  ville 
følge  deres  myrdede  Profets  plan. 
De  ville  drage  mod  vest  til  Klip- 
pebjergene! Der  kunne  de  byg- 
ge hjem,  som  ikke  ville  blive  stuk- 
ket i  brand,  templer  som  de  ikke 
ville  være  nødt  til  at  forlade.  Der 
kunne  de  dyrke  Gud  som  de 
ville! 

Den  højtærede  Thomas  Drew, 
guvernør  i  Arkansas,  skrev  i  et 
brev   til   Kirkens  ledere: 

»Jeg er  af  hjertet  enig  med 

Dem    i    den    foreslåede    plan    om 

emigration ,    idet    De    derved 

sætter  Deres  samfund  uden  for 
stridens  rækkevidde,  indtil  De 
til  sidst  får  tid  og  lejlighed  til  at 
bevise  Deres  system  i  praksis  og 
til  at  udvikle  dets  tilsyneladende 
store  fordele  til  at  forbedre  den 
menneskelige  races  betingelser 
og  til  at  forøge  den  borgerlige  og 

religiøse    friheds    velsignelser 

Skulle  de  sidste  dages  hellige 
emigrere  til  Oregon,  vil  de  brin- 
ge med  sig  filantropers  gode  vil- 
je og  alle  menneskehedens  ven- 
ners velsignelser.  Hvis  de  tager 
fejl,  vil  deres  fejl  blive  formind- 
sket ved  mange  indrømmelser,  og 
hvis  de  har  ret,  vil  emigrationen 
skabe  en  lejlighed  til  at  gøre  hele 


den  civiliserede  verden  bekendt 
med  den  i  rette  tid«. 

Seks  måneder  bad  de  om.  Blot 
tid  til  at  disponere  over  deres 
ejendele,  tid  til  at  bygge  vogne 
og  købe  heste  og  okser  til  at  træk- 
ke dem,  tid  til  at  samle  et  forråd 
af  varer  til  deres  rejse  femten 
hundrede  miles  over  sletter  og 
prærier. 

Femten  hundrede  miles  til 
bjergenes  dale.  De  ville  lægge  et 
halvt  kontinent  mellem  sig  selv 
og  deres  forfølgere!  Deres  vej 
ville  føre  dem  fem  hundrede  mi- 
les gennem  det  sparsomt  beboe- 
de Iowa  territorium,  derefter 
over  Missouri-floden  ind  i  oma- 
haernes,  siouxernes  og  uternes 
land  -  tusind  sporløse  miles  på 
den  anden  side  civilisationens 
grænser. 

Seks  måneder  syntes  ikke  lang 
tid  at  bede  om.  Men  pøbelhobe- 
ne var  utålmodige,  og  modstan- 
den voksede.  Samtidig  gik  der 
det  rygte,  at  forbundsregeringen 
måske  ville  blande  sig  i  det  og 
forpurre  deres  planer.  Ikke  at 
rejse  kunne  betyde  ødelæggelse. 
Dette  måtte  de  ikke  lade  ske.  Kir- 
ken måtte  beskyttes  mod  at  lide 
samme  skæbne  som  sin  Profet. 
Butikker  og  smedier  arbejdede 
omkap  med  tiden. 

Det  var  midt  om  vinteren,  den 
4.  februar  1846,  koldt  og  blæ- 
sende, da  den  første  gruppe  land- 
flygtige sagde  farvel  til  deres 
hjem  og  krydsede  floden  for  at 
stå  ansigt  til  ansigt  med  elemen- 
terne og  de  vilde. 

Snart  foregik  færgeoverfarten 
dag  og  nat.  Den  femtende  var  den 
milebrede  Mississippi  frosset  så 
meget,  at  et  stort  kompagni  kun- 
ne   krydse    over    isen.     Omkring 

slutningen  af  april  havde  de  fle- 
ste mormoner  forladt  byen. 

Forestil  Dem  de  problemer, 
det  medfører  at  flytte  en  hel  by 
ud  i  ødemarken.  De  fleste  af  dis- 
se folk  var  ikke  vant  til  grænse- 
landenes hårde  liv.  Deres  forføl- 
gere ventede,  at  de  ville  omkom- 
me på  sletterne. 

Fordi  de  var  nødsaget  til  at 
rejse  så  hurtigt,  var  mange  af 
dem  dårligt  forberedt  til  en  så- 
dan rejse.  Den  første  nat,  da 
kompagniet  slog  lejr  ved  Sugar 
Creek,  mindre  end  10  miles  fra 
deres  komfortable  huse,  blev  der 
født  ni  børn  i  vognene  eller  i 
primitive  hytter,  som  de  havde 
rejst  for  at  yde  nogen  beskyttelse 
mod  kulden  og  stormen. 

Men  lejren  blev  snart  organi- 
seret; ansigterne  vendte  sig  mod 
vest,  og  hver  dag  kom  de  lidt 
længere    frem     gennem    vinterens 


dybe  sne  og  forårets  regn  og 
mudder.  De  frosne  øren,  de  frost- 
bidte  tæer  og  rejsens  utallige  prø- 
ver var  ubetydelige  sammenlig- 
net med  den  forfølgelse,  de  hav- 
de lagt  bag  sig.  Om  aftenen  kun- 
ne de  hellige,  efter  en  slidsom 
dag,  skrabe  sneen  væk  og  danse 
folkedanse,  indtil  den  ugæstfri 
prærie  genlød  af  lyden  af  deres 
hornorkester,  deres  klappende 
hænder    og    stampende    fødder. 

»Plant,  så  andre  kan  høste!« 
blev  slagordet.  Da  foråret  blev  til 
sommer,  var  hundreder  af  acres 
land  langs  vejen  pløjet  og  tilsået 
af  de  første  kompagnier  af  den 
endeløse  række  af  landflygtige. 
De  efterfølgende  kompagnier 
rensede  markerne,  og  når  kornet 
var  modent,  var  der  stadig  andre, 
der  kunne   høste. 

I  mellemtiden  var  De  Forene- 
de   Stater    blevet    indviklet    i    en 


ur, 


krig  med  Mexico.  Den  26.  juni 
red  der  tre  dragoner  soldater  ind 
i  Mt.  Pisgah  lejren,  medbringen- 
de »Et  cirkulære  til  mormoner- 
ne«, der  bad  dem  levere  fem 
hundrede  frivillige,  som  kunne 
slutte  sig  til  hæren  og  marchere 
til    Californien. 

Kirkens  ledere  havde  søgt  om 
hjælp  hos  regeringen,  og  skønt 
dette  var  langt  fra  at  være  den 
form  for  hjælp,  de  ville  have 
valgt,  så  Brigham  Young  dog  i 
dette  en  tilnærmelse  til  fred  og 
en  chance  for  at  vise  folket  i  De 
Forenede  Stater,  at  mormonerne 
var  loyale  mod  Amerika.  Skønt 
Brigham  Young  vidste,  at  opfyl- 
delsen af  dette  krav  ville  lægge 
nye  byrder  på  et  allerede  hårdt 
prøvet  folk,  og  mange  familier 
derefter  måtte  kæmpe  mod  slet- 
terne uden  hjælp  fra  fædre  og 
voksne  sønner,  opmuntrede  han 
dog  mændene  til  at  melde  sig, 
og  kompagniet  på  fem  hundrede 
mand  blev  rejst. 

Historien  om  Mormon-Batail- 
lonens  march  gennem  Kansas  og 
de  uudforskede  områder  af  det, 
der  nu  er  New  Mexico,  Arizona 
og  Californien,  en  march,  der  si- 
ges at  være  den  længste  infante- 
ri-march i  historien,  er  en  spæn- 
dende beretning.  Mændene  samle- 
des til  sidst  igen  med  deres  fa- 
milier i   bjergenes   dale. 

I  efteråret  1846  var  omkring 
15.000  mennesker  med  3000  vog- 
ne, 30.000  stykker  kvæg,  store 
flokke  af  får  og  mange  heste  og 
okser  blevet  flyttet  til  Missouri- 
floden. Her  besluttede  de,  at  de 
ville  tilbringe  de  kolde  måneder, 
og  de  gav  sig  til  at  lave  deres  vin- 
ter-kvarter så  behageligt  som 
muligt.    Tidligt    i    januar    var   om- 


kring tusind  huse,  mange  af  dem 
ikke  meget  andet  end  jordhytter, 
blevet    bygget. 

Det  var  en  hård  vinter.  Dårlig 
ernæring,  utilstrækkeligt  med 
klæder  og  læ,  og  et  udbrud  af 
»sorte  kopper«,  alt  dette  i  for- 
ening bidrog  til  at  slå  dem  ned. 
Et  vidne  om  dette  er  en  velbeva- 
ret kirkegård  på  højene  oven  for 
Florence,  Nebraska,  hvor  seks 
hundrede  af  dem  blev  stedet  til 
hvile. 

Foråret  kom  endelig,  og  »Is- 
raels lejr«  vendte  sig  igen  mod 
vest  med  en  fortrop  anført  af 
Brigham  Young  og  de  Tolv  Apost- 
le til  at  finde  vej. 

Det  var  sidst  i  juli,  da  disse 
pionerer  kom  ind  i  dalen  ved  den 
store  Saltsø,  og  Brigham  Young 
erklærede,  at  dette  var  det  ud- 
valgte sted,  hvor  de  skulle  bosæt- 
te sig.  Jim  Bridgers  tvivl  om,  at 
der  kunne  dyrkes  korn  i  den 
store  dal,  kuede  ikke  den  frygt- 
løse leder.  Bønner  fra  nogle  af 
folkene  om  at  fortsætte  til  Cali- 
fornien   havde    ingen    virkning. 

Fra  Ensign  Peak,  hvorfra  en 
lille  gruppe  mænd  så  ud  over  da- 
len den  26.  juli,  erklærede  Brig- 
ham Young: 

»Brødre,  organisér  nu  jeres  op- 
dagelses-grupper, så  I  kan  være 
sikre  for  indianerne;  drag  afsted 
og  udforsk  landet,  hvor  I  vil,  og 
I  vil  hver  gang  komme  tilbage 
og  sige,  at  dette  er  det  rigtige 
sted«. 

Han  sagde  senere,  at  han  »i 
templet  i  Nauvoo  havde  vidst,  at 
vi  kunne  dyrke  korn  her«,  at  han 
så  dalen  i  et  syn  et  år  eller  mere, 
før  han   drog  ind   i  den. 

»i  Josephs  dage«,  skrev  han, 
»har  vi  siddet  mange  timer  og  talt 

om  selve  dette  land Jeg  øn- 
sker ikke,  at  mennesker  skal  for- 
stå, at  jeg  havde  noget  at  gøre 
med,  at  vi  flyttede  hertil;  det  var 
den    Almægtiges    forsyn,    det    var 

Guds  kraft Jeg  kunne  aldrig 

have  udtænkt  en  sådan  plan«. 

I  lobet  af  nogle  timer,  efter  at 
fortroppen  havde  nået  dalen, 
havde  de  udvalgt  et  stykke  land 
og  var  begyndt  at  forarbejde  det 
til  hosten.  Da  jorden  viste  sig  at 
være  så  tor  og  hård,  at  den  ikke 
var  til  at  arbejde  i,  opdæmmede 
de  en  af  floderne,  der  strømmede 
ned  fra  bjergene  og  overrislede 
den  udtørrede  jord  -  begyndelsen 
til  den  moderne  overrisling  i 
Nordamerika. 

I  sandhed,  de  havde  ingen  tid 
at  spilde.  Det  var  allerede  for- 
færdelig sent  på  sæsonen,  og  Jim 
Bridger  havde  advaret  dem  om 
den  tidlige  frost  i  bjergene.  Så- 
ningen blev  fremskyndet,  og  i  lø- 
bet af  få  dage  var  et  antal  acres 
blevet  tilsået. 

Da  vinteren  kom,  havde  emi- 
granterne forøget  befolkningen  i 
dalen  med  omkring  2100  menne- 
sker. I  mellemtiden  var  skoler 
blevet  oprettet,  byen  var  blevet 
udstukket,  marker  og  haver  var 
blevet  forsynet  med  gærder  af 
pæle  fra  bjergene,  en  grund  til  et 
tempel  var  blevet  udvalgt,  et  ti 
acres  stort  fort  af  tunge  pæle  og 
soltørrede  mursten  var  blevet  op- 
fort, og  mange  huse  af  bjælker 
og  mursten  var  blevet  bygget. 
Brigham  Young  og  to  kompagnier 
mænd  var  rejst  tilbage  til  Winter 
Quarters  for  at  fore  flere  folk  til 
dalen  det  følgende  år.  Der  var 
ingen  plads  for  den  dovne  blandt 
mormonerne. 

Rødder    af    sego-liljen,    som    er 


blevet  Utahs  nationalblomst, 
sammen  med  tidsler  og  andet 
ukrudt,  hjalp  med  til  den  spar- 
somme kost.  Hvede,  majs  og  kar- 
tofler måtte  spares  til  såning  og 
lægning. 

Om  foråret  var  fem-seks  tusind 
acres  jord  blevet  tilberedt  og  til- 
sået. Juni  gav  løfte  om  en  god 
høst,  men  netop  da  kornet  var 
begyndt  at  modnes,  styrtede  hæ- 
re af  hærgende  græshopper,  halvt 
kravlende,  halvt  hoppende  øde- 
læggelses-dæmoner, sig  over  de 
yppige  marker.  Uforfærdet  kæm- 
pede nybyggerne,  hvis  selve  eksi- 
stens afhang  af  disse  få  acres 
med  afgrøde,  med  alle  de  midler, 
de  kunne  finde  på  -  med  stave, 
skovle  og  koste,  med  grøfter,  med 
ild,  med  vand.  Stadig  kom  de, 
»flyvende  ned  som  en  flod  af 
snavset  vand  fra  bjergsiden«. 
Pionererne  var  hjælpeløse  og 
kunne  ikke  standse  dem. 

Men  disse  trofaste  folk,  som  hav- 
de krydset  et  kontinent  for  at  fin- 
de religiøs  frihed,  var  ikke  forladt 
i  deres  nød.  Til  deres  hjælp  kom 
store  flokke  af  kredsende,  skri- 
gende måger,  som  angreb  horder- 
ne af  den  sorte  død  med  gluben- 
de appetit.  Dette  fortsatte  dag  ef- 
ter dag,  indtil  der  næppe  var  en 
græshoppe    at   finde   i    dalen. 

I  dag  er  mågen  Utahs  national- 
fugl. På  Tempelpladsen  i  Salt 
Lake  City  findes  et  stateligt  mo- 
nument med  to  måger  på  toppen, 
rejst  til  ære  for  »Guds  barmhjer- 
tighed  mod   mormon-pionererne«. 

Brigham  Young  forte  2500  fle- 
re til  dalen  det  efterår,  og  koloni- 
sations-arbejdet fortsatte.  I  1850 
anslog  man  befolkningen  i  landet 
til  15.000,  i  1850  til  over  76.000. 
Omkring   85.000   emigranter    fore- 

tog  rejsen  mellem  1847  og  til 
jernbanen  kom  i  1869.  Mange  af 
disse  vandrede  hele  strækningen, 
trækkende  eller  skubbende  hånd- 
kærrer.  Mange  efterlod  børn, 
hustruer  eller  mænd  i  grave  langs 
vejen.  To  håndkærre-kompagnier 
alene,  som  startede  sent  på  sæso- 
nen og  blev  overrasket  af  tidlige 
snestorme  og  iskoldt  vejr,  miste- 
de 222  af  deres  medlemmer,  me- 
re end  een  af  hver  fem,  på  grund 
af  elementernes  rasen. 

Fra  den  første  bebyggelse  ved 
Saltsøen  spredtes  kolonisatorer- 
ne ud  i  alle  retninger,  ligesom 
egerne  på  et  hjul,  under  Brigham 
Youngs      inspirerede      lederskab, 


og  han  regnes  af  mange  for  at 
være  den  største  kolonisator  i 
Amerikas  historie.  Disse  nybyg- 
gere bidrog  i  høj  grad  til  opret- 
telsen og  væksten  ikke  alene  af 
Utah,  men  også  af  Arizona,  Neva- 
da, Californien,  Idaho,  Wyoming, 
Montana  og  Colorado.  Selv  Mexi- 
co og  Canada,  hvor  kolonier  blev 
oprettet,  er  blevet  berørt  af  mor- 
monernes indflydelse. 

At  opbygge  vesten  var  ikke  let. 
Der  var  indianere,  der  skulle  be- 
spises eller  bekæmpes,  ørkener 
at  kue,  floder  at  tæmme,  og  over- 
risling eller  afvanding  af  jorden 
at  foretage;  der  skulle  bygges  hu- 
se,   skoler,    kirker,   templer,    veje, 

broer  og  møller;  der  skulle  om- 
vendes folk,  og  der  var  stadig  me- 
gen fordom  at  overvinde. 

Men  vanskelighederne  gør  men- 
neskene stærke,  og  i  sandhed  har 
de  sidste  dages  hellige  i  vest 
været  sande  mod  guvernør  Drews 
forudsigelse,  »at  de  har  tid  og  lej- 
lighed til  at  bevise  det  praktiske 
i   deres  religion«. 

Kirkens  medlemsskab  er  nu  på 
over  1.400.000,  hovedsagelig  kon- 
centreret i  de  vestlige  stater, 
men  med  en  betydelig  repræsen- 
tation i  hver  eneste  stat  i  unio- 
nen og  i  Canada,  Mexico,  Cen- 
tral- og  Sydamerika,  Europa,  Ja- 
pan, Australien,  New  Zealand, 
øerne  i  Stillehavet,  Sydafrika  og 
det  Nære  Østen. 

Fra  de  tidlige  dage,  da  skoler- 
ne blev  afholdt  i  prærievogne, 
har  de  sidste  dages  hellige,  der 
tror,  at  »Guds  herlighed  er  in- 
telligens« og  »et  menneske  kan 
ikke  blive  frelst  i  uvidenhed«, 
lagt  stor  vægt  på  uddannelse. 

En  undersøgelse  af  Edward  L. 
Thorndike  ved  Columbia  Univer- 
sitetet, baseret  på  »Hvem  er 
Hvem  i  Amerika«.  »Pædar/ogiske 
Ledere«  og  »Amerikanske  Viden- 
skabsmænds, viste,  at  Utah  pro- 
centvis forte  foran  alle  staterne, 
både  med  hensyn  til  antallet  af 
mænd,  der  bar  udfort  bedrifter, 
og  videnskabsmænd.  En  anden 
undersøgelse  sætter  Utah  som 
nummer  eet  med  hensyn  til  fuld- 
foreisen af  uddannelse  i  Ameri- 
ka, selv  om  den  lå  som  nr.  32 
med  hensyn  til  evne  til  at  un- 
derstotte   uddannelse. 

Andre  rapporter  viser,  at  om- 
kring 60  mormoner  af  hver  tusind 
går  i  gymnasiet  -  mere  end  tre 
gange   så   mange  som  gennemsnit- 


tet for  De  Forenede  Stater;  om- 
kring ni  af  tusind  går  på  univer- 
sitetet, næsten  dobbelt  så  mange 
som  gennemsnittet  for  De  For- 
enede Stater.  Der  er  også  blandt 
dette  folk  flere,  der  tager  univer- 
sitetseksaminer  og  bliver  ma- 
gistre eller  tager  doktorgraden 
end  blandt  noget  andet  folk  i 
Amerika. 

Mormonerne  har  bidraget  usi- 
geligt meget  til  freden  og  broder- 
skabet. Ved  at  prædike  frihedens, 
kærlighedens  og  den  gode  viljes 
evangelium,  ved  at  give  deres  tid 
på  egen  bekostning,  har  missio- 
nærerne indkredset  jorden  i  me- 
re end  et  århundrede.  Kirken  har 
i  dag  omkring  5000  fuldtids-mis- 
sionærer over  hele  verden. 

Det  verdensberømte  Taberna- 
kelkor med  375  medlemmer  og 
orglet  tillige  med  »The  Spoken 
Word«  af  Richard  L.  Evans  har 
bragt  trøst  og  inspiration  til 
Amerika  hver  søndag  formiddag 
i  28  år  -  det  ældste  stadig  ud- 
sendte radioprogram  i  Amerika. 
I  1955  foretog  koret  en  sukcesrig 
lourné  i  Europa,  og  gav  14  kon- 
certer i   12   store  byer. 

Kirken  sørger  for  sine  med- 
lemmers sociale  fornødenhe- 
der og  fritidsinteresser.  Som  en 
del  af  dette  vældige  program  le- 
der den,  hvad  der  regnes  for  det 
største  basketball-forbund  i  ver- 
den. I  1950-57  deltog  1100  senior- 
hold  og  1400  junior-hold. 

Baggrunden  for  Kirkens  vel- 
færdsprogram  er  den  filosofi,  at 
enhver  bør  tage  vare  på  sine  eg- 
ne fornødenheder  gennem  flid  og 
sparsommeligbed.  Hvis  dette  ik- 
ke er  muligt  på  grund  af  sygdom, 
ulykker,  brand  eller  oversvøm- 
melser,   påtager    Kirken    sig    an- 

svaret,  og  medlemmerne  falder 
derved  ikke  det  offentlige  til 
byrde. 

Mormonerne  har  i  de  senere  år 
bidraget  med  berømte  personlig- 
heder i  Amerika,  f.  eks.  land- 
brugsminister i  præsident  Eisen- 
howers  kabinet,  Ezra  Taft  Ben- 
son,  og  finanssekretær  i  De  For- 
enede Stater,   Ivy  Baker  Priest. 

De  sidste  dages  helliges  kirke- 
sale er  fyldt  om  søndagen.  Ugen 
igennem  summer  de  øvrige  loka- 
ler af  aktivitet  -  Primary  for  bør- 
nene, G  U.F.  for  de  unge  menne- 
sker, specielle  aktiviteter  for 
kvinder,  for  mænd  og  for  heie 
familien  -  af  sportsbegivenheder, 
spejderarbejde,  dans,  middage, 
koncerter,   skuespil   og  foredrag. 

Indenfor  religionen,  forret- 
nings ivet,  videnskaben,  kunsten, 
pædagogikken  og  i  det  offentlige 
liv,  har  medlemmer  af  Jesu  Kri- 
sti Kirke  af  Sidste  Dases  Hellige 


Præsident  David  O.  McKay. 

udmærket  sig  og  har  bevist  Frel- 
serens ord:  »Af  deres  frugter 
skal  I  kende  dem«. 

Det    lys,    som    Profeten    Joseph 
Smith  så  mod  vest,  stråler  stadig. 


Tempelrejse 


Der  arrangeres  rejse  til  templet  i  Schweiz  i  dagene  19.  til  27. 
juli  i  år. 

Sørg  for  at  planlægge  Deres  ferie  til  dette  tidspunkt  og  spar 
penge  sammen  til  rejsen,  og  sørg  først  og  fremmest  for  at  gøre  Dem 
værdig  til  at  få  en  tempelanbefaling. 

ægmalem 


L 


FORTÆLLER 
KIRKENS 
HISTORI E 


Et  stadigt  stigende  antal  folk 
rejser  hvert  år  til  fjerne  steder 
for  at  se  Amerikas  vidundere. 
Mange  af  disse  rejsende  standser 
op  ved  bestemte  steder  i  landet 
for  at  høre  historien  om  den  gen- 
givne kirke,  medens  de  besøger 
steder  af  historisk  interesse,  dvæ- 
ler i  skyggen  af  vore  bygninger, 
nyder  freden  og  skønheden  i  vo- 
re anlæg  eller  lytter  til  vor  mu- 
sik. 

Et  af  disse  interessante  steder, 
som  lokker  mange  tusinde  rejsen- 
de, der  bruger  den  østlige  port  til 
Yellowstone  National-Park  hver 
sommer,  ligger  i  Cody,  Wyoming. 
Attraktionen  er  et  smukt  vægma- 
leri, som  skildrer  viglige  begiven- 
heder i  Kirkens  historie.  Dette 
store  kunstværk  blev  malet  af  Ed- 
ward T.  Grigware,  og  b.ev  gjort 
muligt  ved  hjælp  af  drømme,  pla- 
ner og  bidrag  fra  Kirkens  med- 
lemmer. 

Op  til  to  hundrede  personer 
om  dagen  så  vægmaleriet  i  lobet 
af  turistsæsonen  1957.  Mellem  kl. 
G  morgen  og  10  aften  var  et  med- 
lem af  Big  Horn  Stakes  kvorum 
af  højpræster  hver  dag  tilstede  for 
at  byde  de  besøgende  velkom- 
men, forklare  maleriet  og  besvare 


spørgsmål.  Skrifter  blev  uddelt 
til  interesserede.  Anden  kirke- 
litteratur kunne  også  fås. 

Planerne  for  det  nu  berømte 
projekt  tog  form,  medens  Cody 
endnu  var  en  gren,  der  arbejdede 
under  ledelse  af  grenspræsident 
Lloyd  Taggart  og  hans  rådgiver, 
Glenn  E.  Nielson.  Broder  Taggart 
blev  senere  den  første  biskop  i 
Cody  Ward  og  er  nu  medlem  af 
stavens  højråd.  Broder  Nielson, 
der  også  tjente  som  rådgiver  i 
biskoprådet,  har  været  stavspræ- 
sident   siden   1954. 

Mr.  Grigware,  en  kunstner,  hvis 
dygtighed  og  ry  var  opstået  for 
længe  siden,  blev  indbudt  til  at 
maie  vægmaleriet.  Denne  indby- 
delse tog  han  straks  imod,  da  han 
længe  havde  næret  ønske  om  at 
prøve  sin  kunnen  på  religiøs 
kunst.  Men  før  han  lavede  så  me- 
get som  en  forberedende  skitse, 
studerede  han  indgående  Kirkens 
historie  et  helt  år  for  at  få  den 
rette  baggrund  for  og  foling  med 
opgaven.  Malingen  af  vægmaleriet 
tog  det  elleve  måneders  selvopof- 
rende  arbejde   at   fuldføre. 

Malet  på  væggen  og  loftet  i  et 
cirkelrundt     værelse    går    seener- 

ne  på  vægmaleriet  over  i  hinan- 
den, kun  adskilt  ved  billederne 
af  de  første  otte  præsidenter  for 
Kirken.  Præsident  George  Albert 
Smith  døde  kort  før  maleriet  var 
fuldført  i  1951. 

Den  omhu  og  omsorg,  som  blev 
vist  dette  kunstværk,  er  typisk 
for  de  mange  arbejder,  som  den- 
ne kunstner  har  fuldført.  Mr. 
Grigware  har  vundet  dusinvis  af 
belønninger  for  sine  arbejder  og 
har  udstillet  på  mange  nationale 
kunstudstillinger,  og  har  været 
repræsenteret  på  otte  internatio- 
nale udstillinger.  Hans  vægmale- 
rier smykker  væggene  på  mange 
bygninger  fra  Chicago  til  Los 
Angeles.  »Edens-Have-værelset«  i 
Los  Angeles  Templet  og  portræt- 
ter af  Joseph  og  Hyrum  Smith, 
også  malet  til  Los  Angeles  Tem- 
plet, er  blandt  hans  sidste  arbej- 
der. 

Eleanor  Jewett,  kunstkritiker 
ved  Chicago  Tribune,  har  sagt  om 
ham:     »Hans    gribende    malerier 


er  mandige,  farverige,  storslåede. 
Hvad  enten  han  maler  en  skitse 
eller  et  stort  lærred,  er  der  bag 
hvert  af  dem  fuldendt  dygtighed 
og  stor  kundskab.  En  sporsans 
for  komposition,  en  sikker  hånd, 
en  ubøjelig  akkuratesse  og  en  in- 
tens følelse  for  skønhed.  Aldrig 
en  forkert  streg  tegnet,  aldrig  en 
ufuldkommenhed  tilladt.  Storslå- 
ethed,  dristighed,  kraft«. 

Mr.  Grigware  er  borger  i  Cody, 
han  flyttede  vestpå  i  1937,  efter 
en  kunst-karriere  i  Chicago  på 
26  år.  Da  han  beskrev  sin  udfø- 
relse af  en  »bemærkelsesværdig 
historie«,  udtalte  han:  »Jeg  har 
malet  den  kærlighed  og  respekt, 
som  jeg  bevarer  i  mit  hjerte  for 
disse  ukuelige  folk«. 

Når  man  forlader  værelset,  kan 
man  se  højt  oppe  på  det  hvælve- 
de loft  en  gruppe  strenge,  højti- 
delige ansigter,  forestillende  pio- 
nererne. Meget  passende  lyder  en 
sætning  nedenunder:  »For  at  vi 
ikke  skal  glemme«. 


På  de  følgende  to  sider  vises  et  udsnit  af  det  i  ovenstående  artikel 
omtalte  vægmaleri. 


Omslagsbilledet 

Vi  har  ladet  fremstille  et  antal  ekstra  eksemplarer  af  omslagsbille- 
det, som  forestiller  Tempelpladsen  i  Salt  Lake  City,  Utah,  med  Taber- 
naklet og  Mågemonumentet.  Dette  billede  kan  købes  mod  indsendelse 
af  kr.  1,00  til  missionskontoret,  postgirokonto  333.38,  CHURCH  OF 
JESUS  CHRIST  OF  LATTER-DAY  SA1NTS,  Priorvej  12,  København  F. 
Billederne  er  uden  tryk  og  forsynet  med  en  hvid  kant,  så  de  egner 
sig  godt  til  indramning. 

Joseph  Smith  modtager  guldpladerne     Profeten  Joseph  Smith     Oversættelse  af  pladerne 


Oliver  Cowdery  og  Joseph  Smith  i  r 


Denne  store  amerikanske  epoke,  Mormonismens  Saga,  begynder,  da  Jcsoph 
Smith,  under  en  engels  vejledning,  modtager  guldpladerne  fra  Cumorah 
Højen  i  det  vestlige  Neut  York.  Stedet  er  nu  markeret  af  et  imponerende 
monument.  Med  guddommelig  hjælp  oversætter  Joseph  de  gamle  skrifttegn. 
Han  og  Oliver  Cowdery  får,  efter  at  have  adspurgt  Herren  angående  dåben, 
myndighed  fra  Gud  —  præstedømmet  — -  og  bliver  instrueret  om  at  døbe 
hinanden.  —  Joseph  Smith  var  21  år  gammel,  da  han  modtog  pladerne, 
38  år  da  han  døde. 


Foruden  Joseph  Smith  får  11  mænd  tilladelse  til  at  se  og  undersøge  guld- 
pladerne, hvorfra  oversættelsen  af  Mormons  Bog,  et  supplement  til  Bibelen, 
udføres.  1  april  1830  bliver  Jesu  Kristi  Kirke  af  Sidste  Dages  Hellige  orga- 
niseret efter  den  oprindelige  Kirkes  mønster.  Missionærer  bliver  sendt  ud; 
Kirken  vokser;  og  hovedkvarteret  flyttes  til  Kirtland,  Ohio,  hvor  et  tempel, 
i  hvilket  hellige  ordinancer  skal  udføres,  bliver  bygget  og  indviet.  — 
Brigham  Young,  den  store  kolonisator,  ledede  Kirken  fra  ISii  til  1877. 


KIRKEN  I  KØBENHAVN 

ombygget 


Som  de  fleste  af  STJERNENs  læsere  sikkert  allerede  har  hørt,  er 
kirkebygningen  i  København  undergået  en  gennemgribende  foran- 
dring, idet  den  store  sal  er  blevet  helt  ombygget;  ved  hjælp  af  et 
ekstra  loft,  der  er  lagt  over  salen,  er  denne  blevet  gjort  lavere,  og  den 
plads,  der  er  indvundet  over  loftet,  er  blevet  brugt  til  indretning  af 
to  rækker  hårdt  tiltrængte  klasseværelser.  Udvendig  er  der  ingen  an- 
den forandring  at  se,  end  at  det  næstøverste  fag  i  hvert  af  de  høje 
kirkevinduer  er  blevet  muret  til,  således  at  de  øverste  fag  danner 
vinduer  i  de  nye  klasseværelser. 

Indvendig  er  det  derimod  som  at  komme  ind  i  en  helt  ny  kirke- 

Den  nye  kirkesal. 


Gangen  ovenpå  med  de  to  rækker  klasseværelser. 

Den  gamle  kirkesal. 


bygning!  Straks,  når  man  træder  ind  i  forhallen,  får  man  indtryk  af, 
at  der  ikke  er  så  højt  til  loftet  mere;  det  skyldes,  at  loftet  her  er  ble- 
vet malet  sort.  De  høje,  smalle  døre  ind  til  salen  er  blevet  erstattet 
med  lavere,  brede  døre  af  røget  eg  med  smalle  råglasruder  i.  Selve 
salen  er  en  skønhedsåbenbaring,  og  enhver  frygt  for,  at  den  gamle, 
smukke,  højloftede  sal  ville  blive  helt  ødelagt,  når  den  blev  gjort 
lavere,  er  blevet  gjort  til  skamme.  Det  nye  loft  er  beklædt  med  lyst 
træ  imellem  de  hvidmalede  bærebjælker,  selve  salen  er  hvidmalet, 
forhøjningen  med  talerstol  og  plads  til  koret  er  af  røget  egetræ,  og  de 
gamle,  hårde  træbænke  er  erstattet  af  behagelige,  rorfiettede  stole. 
Belysningen  er  lysstofrør,  der  giver  et  behageligt  og  dog  kraftigt  lys. 
Mikrofon-  og  højttaleranlæg  er  af  allermest  moderne  art,  og  der  fin- 
des specielle  højttalere  til  det  nye  elektroniske  orgel. 

Den  nye  sal  blev  første  gang  taget  i  brug  ved  distriktskonferencen 
den  22.  februar,  og  de  nye  klasseværelser  er  også  i  brug  nu.  Kvinde- 
lig hjælpeforening  har  fået  et  nyt  lokale,  som  første  gang  blev  brugt 
ved  Kvindelig  hjælpeforenings  fødselsdag  den  17.  marts,  da  der  var 
arrangeret  en  dejlig  fest,  der  begyndte  med  et  udmærket  program  i 
det  gamle  klasseværelse,  hvorefter  vi  alle  gik  til  det  nye  lokale,  hvor 
smukt  pyntede  borde  stod  parat,  og  der  blev  serveret  amerikansk 
smørrebrød  og  kage. 

Den  nye  kirkesal  vil  senere  blive  officielt  indviet. 

Der  var  en  kvinde,  som  havde  været  lærerinde  i  mange  år,  og  ef- 
ter at  hun  havde  trukket  sig  tilbage,  skrev  en  af  hendes  elever  el 
brev  til  hende  og  takkede  hende.  Hun  svarede  ham  således: 

»Kære  Willy!  Jeg  kan  ikke  sige  dig,  hvor  meget  dit  brev  betød  for 
mig.  Jeg  er  nu  over  80  år,  bor  alene  i  et  lille  værelse,  laver  selv  min 
mad,  er  ensom,  og  ligesom  det  sidste  blad  om  efteråret  dvæler  jeg 
lidt  endnu.  Det  vil  interessere  dig  at  vide,  at  jeg  har  undervist  i  50 
år.  og  dit  brev  var  det  første  takkebrev,  jeg  nogensinde  har  modtaget. 
Det  kom  en  kold,  blå  morgen,  og  det  opmuntrede  mig  som  intet  an- 
det har  gjort  det  i  mange  år«. 

Tænk  på  det,  en  lærerinde,  og  en  god  lærerinde,  i  50  år,  og  ikke 
een  har  nogensinde  gjort  sig  ulejlighed  med  at  sige  et  opmuntrende 
ord  til  hende.  Det  lyder  utroligt,  men  er  vi  ikke  selv  ofte  skyldige  i 
det  samme  —  ikke  at  udtrykke  vor  påskønnelse,  hvor  påskønnelse 
ville  være  på  sin  plads? 

Hvor  længe  er  det  siden,  vi  har  takket  vore  forældre,  fordi  de  har 
givet  os  livet  og  har  ydet  ofre  for  at  gøre  vort  liv  til  et  godt  liv? 
Vore  mødre  og  fædre  bliver  ældre  —  tror  du  ikke,  det  ville  glæde  de- 
res hjerte  at  høre,  at  deres  arbejde  er  blevet  påskønnet? 

Hvor  længe  er  det  siden,  vi  har  takket  vor  grenspræsident  for  det 
arbejde,  han  udfører  for  vor  skyld?  Når  alt  kommer  til  alt,  er  han 
også  vor  fader,  idet  han  er  grenens  fader.  Tror  du  ikke,  han  ville 
påskønne  at  få  at  vide,  at  hans  arbejde  ikke  har  været  forgæves? 

Hvor  længe  er  det  siden,  vi  knælede  ned  og  takkede  vor  himmelske 
Fader  for  hans  kærlighed  til  os,  uden  at  bede  om  noget  til  gengæld? 
Vor  Fader  i  himlen  har  givet  os  alt,  hvad  vi  har  —  er  han  ikke  be- 
rettiget til  en  taksigelsesbøn? 

Lad  os  ikke  være  karrige  med  vor  påskønnelse. 

Må  Herren  velsigne  os  alle.  Ældste  Larry  Christensen. 

Referater  fra 


distrikts-  konjerence  nr,  1 


København   distrikt,   22.   og  23. 
februar. 

Distriktskonferencen  i  Koben- 
havn indledtes  lørdag  eftermid- 
dag med  et  dåbsmode,  hvor  syv 
nye  soskende  blev  indlemmet  i 
Kirken. 

Lørdag  aften  blev  den  ombyg- 
gede kirkesal  i  kirkebygningen 
på  Priorvej  taget  i  brug  til  en 
koncert  ved  København  grens 
sangkor  under  ledelse  af  broder 
Jørgen  Ljungstrøm.  Det  var  en 
meget  fin  koncert,  hvor  koret 
rigtig  kom  til  sin  ret  i  de  nye, 
smukke    omgivelser.   Tilstede    347. 

Efter  koncerten  var  der  i  den 
lille  sal  salg  af  desserter  og 
smørrebrød,  tilberedt  og  serveret 
af    Kvindelig    hjælpeforening. 

Søndag  morgen  kl.  9  afholdtes 
præstedomsmøde  under  præsi- 
dium af  missionspræsident  Hol- 
ger P.  Petersen  og  under  ledelse 
af  distriktspræsidenten,  Bjarne 
Gram.   Tilstede   78. 

Samtidig  afholdtes  Kvindelig 
Hjælpeforenings  mode  under 
præsidium  af  søster  Ora  H.  Pe- 
tersen. Vi  hørte  to  taler  af  hen- 
holdsvis søster  Anastasia  Valen- 
tiner, der  talte  over  emnet:  »Det 
er  forældrenes  pligt  at  lære  bør- 
nene dyd«,  og  søster  Grethe 
Francke  Pedersen,  der  talte  over 
emnet:  »Det  er  alle  medlemmers 
pligt  at  støtte  Kirkens  autorite- 
ter, og  det  er  forældrenes  pligt 
at  lære  børnene  dette«.  Imellem 
talerne  sang  Syngende  Mødres 
kor    under    ledelse    af   søster   Oda 


Nielsen.  Til  slut  talte  søster  Ora 
H.  Petersen  og  ældste  Craig  Kim- 
ball,  der  repræsenterede  præste- 
dømmet.  Tilstede   49. 

Søndagsskolen  begyndte  kl. 
10,30,  og  vi  hørte  mange  gode 
taler  og  dejlige  sange  fra  distrik- 
tets forskellige  søndagsskoler. 
Til  sidst  blev  tiden  overgivet  til 
missionspræsident  Holger  P.  Pe- 
tersen, der  talte  meget  belærende 
til  os  om  Mormons  Bog.  Tilstede 
275. 

Om  eftermiddagen  var  der 
igen  dåbsmode,  hvor  to  små  pi- 
ger blev  døbt  ind  i  Kirken. 

Kl.  15,45  afholdtes  funktionær- 
møde  for  søndagsskolens  funk- 
tionærer under  ledelse  af  ældste 
Nilo  Call,  og  kl.  16,30  var  der 
fælles  funktionærmøde  for  alle 
de  øvrige  organisationer,  der  fik 
instruktioner  af  ældsterne  Craig 
Kimball  og  Nilo  Call.  Efter  det 
fælles  møde  fik  organisationerne 
instruktioner  af  deres  respekti- 
ve hovedbestyrelser.  Tilstede  ialt 
68. 

Konferencens  hovedmøde  af- 
holdtes søndag  aften.  Efter  at 
Kirkens  autoriteter  var  blevet 
opretholdt  ved  1.  rådgiver  i  mis- 
sionspræsident skabet,  præsident 
Torkil  Dresso,  hørte  vi  en  kort 
tale  af  distriktspræsident  Bjarne 
Gram  om  frafaldet.  Derefter  hav- 
de vi  lejlighed  til  at  høre  fra  tre 
missionærer,  der  var  blevet  af- 
løst efter  endt  mission;  det  var 
ældsterne  Tagg  Hundrup,  J.  Tex 
Johnson     o£     Neldon     M.     Oborn. 

Tiden  blev  så  overgivet  til  præ- 
sident Torkil  Dressø,  der  talte 
om  »Mit  møde  med  Kirken  og 
missionærerne«.  2.  rådgiver  i 
missionspræsidentskabet,  præsi- 
den Lynn  M.  Hansen,  talte  om 
evangeliets  gengivelse.  Til  af- 
veksling bad  missionspræsident 
Petersen  forsamlingen  rejse  sig 
og  synge  1.  vers  af  »Kom,  helli- 
ge«.  Til    slut  talte   præsident   Pe- 


tersen selv  til  os  om  Kirkens 
genoprettelse  og  præstedømmets 
gengivelse.  Imellem  talerne  sang 
København  grens  sangkor  nogle 
af  Kirkens  smukke  sange.  Tilste- 
de 220. 

Alle  konferencens  møder  var 
under  præsidium  af  missions- 
præsident  Holger  P.  Petersen  og 
under  ledelse  af  distriktspræsi- 
dent  Bjarne  Gram.  B.  G. 


DISTRIKTS 


konji 


er  ene  e  nr.  2 


afholdes  til  følgende  tider: 

Aalborg  distrikt  29.  og  30.  marts. 

Odense   distrikt   5.  og     6.  april. 

Esbjerg  distrikt  12.  og  13.  april. 

Aarhus    distrikt    19.  og  20.  april. 

København   distrikt    26.  og  27.  april. 

Emnet  for  konferencerne  er:  »Mennesket  lever  ikke  af  brød  alene«. 

Ved  konferencerne  vil  der  blive  afholdt  følgende  møder: 

Lovdag  aften:  Koncert  og  bazar  eller  fest. 

Søndag  kl.  9,00:  Præstedømsmøde  for  alle  brødre,  der  holder  præ- 
stedømmet. 

Kl.  9:  Kvindelig  hjælpeforenings  møde.  Alle  søstre  i  distriktet  an- 
modes indtrængende  om  at  komme  til  dette  møde. 

A7.  10,30:  Søndagsskole. 

Kl.  15,45:  Funktionærmøde   for   Søndagsskole-funktionærer. 

Kl.  16,30:  Fælles  funktionærmøde  for  alle  organisationer.  Alle  funk- 
tionærer har  mødepligt. 

Søndag  aften:  Afsluttende  møde  med  taler  af  medlemmer  af  Mis- 
sionspræsidentskabet. 

Distriktskonferencerne  er  åndelige  fester,  hvor  alle  medlemmer  og 
venner  fra  hele  distriktet  samles  til  opbyggende  møder  og  hyggeligt 
samvær  med  hinanden. 

Vi  mødes  alle  til  konferencerne! 

Missionspræsidentskabet. 

KIM  l»M    I  Kl  IMMH  ItMs 


budskab 


-  »Og  hvad  skal  I  håbe?  Se, 
jeg  siger  jer,  at  I  skal  håbe  gen- 
nem Kristi  forsoning  og  hans  op- 
standelses kraft  at  blive  oprejst 
til  evigt  liv,  og  dette  som  folge  af 
jeres  tro  på  ham  i  overensstem- 
melse med  forjættelsen«.  (Moroni 
7:41). 

Formål:  At  påvise,  at  tro  på 
Jesus  Kristus  er  nøglen  til  evigt 
liv. 

Gennem  hele  vort  liv  burde  vi 
arbejde  henimod  et  bestemt  mål 
-  nemlig  at  opnå  evigt  liv.  Det 
håb,  vi  har  om  at  opnå  dette  mål 
hjælper  os  med  at  klare  de  pro- 
blemer og  den  modgang,  vi  kom- 
mer ud  for  her  på  jorden.  Dette 
håb  giver  os  trøst  i  sorgens  stund 
og  mod  til  at  gå  videre  uden  no- 
gensinde at  tabe  bestemmelsesste- 
det af  syne. 

Det  er  blevet  sagt,  »at  troen  er 
den  bevægende  årsag  til  al  hand- 
ling«, og  tro  på  Kristus  er  den 
magt  og  kraft,  hvorved  vi  kan  nå 
dette  mål  af  evigt  liv.  Mormon  si- 
ger: »Thi  efter  Kristi  ord  kan  in- 
tet menneske  blive  frelst,  uden  det 
har  tro  på  hans  navn....«  (Moroni 
7  :38). 

Troen  er  en  mægtig  kraft,  og 
dens  muligheder  er  ubegrænsede. 
Tro  kræver  en  positiv  indstilling. 
Tvivl  og  frygt  flygter  fra  dens 
nærværelse.  Når  vi  retter  os  efter 
de    nødvendige    krav,    kan    vi    få 


fuldkommen  tro  på  Kristi  forso- 
ning og  på  hans  opstandelse. 

Der  findes  mange  skriftsteder, 
der  påpeger  troens  store  kraft, 
»...hvis  I  har  tro  som  et  senneps- 
korn...  vil  intet  være  umuligt  for 
jer«.  (Matt.  17:20).  »...Det  skal 
ske  jer,  som  I  tror«.  (Matt.  9:29). 
»...Datter,  din  tro  har  frelst  dig«, 
sagde  Kristus  til  kvinden,  der 
rørte  ved  hans  kappeflig.  »Alt 
formår  jeg  i  ham,  som  giver  mig 
kraft«.  (Fil.  4:13).  »Og  Kristus 
har  sagt:  Dersom  I  vil  tro  på  mig, 
skal  I  have  magt  til  at  gøre  alt, 
hvad  jeg  anser  for  gavnligt«. 
(Moroni  7:33). 

Det  er  ved  tro,  man  antager 
Kristi  ord.  Det  er  gennem  tro  på 
Kristus  »...at  den  Helligånd  kan 
findes...«  (Moroni  7:32)  i  vore 
hjerter.  Dersom  altså  tro  på  Jesus 
Kristus  er  det  princip,  der  kan 
bringe  os  evigt  liv,  lad  os  da  læ- 
se, studere  og  arbejde  for  at  opnå 
det. 

»Og  du  kender  fra  barndom- 
men af  de  hellige  skrifter,  som 
kan  gøre  dig  viis  til  frelse  ved 
troen  på  Kristus  Jesus. 

Ethvert  skrift,  som  er  indblæst 
af  Gud,  er  også  gavnligt  til  at  be- 
lære, til  at  irettesætte,  til  at  gen- 
oprejse,  til  at  optugte  i  retfærdig- 
hed, 

så  at  Guds-mennesket  kan  blive 
fuldt  beredt,  vel  skikket  til  al  god 
gerning;-.    (If  Tim.  3:15-17). 

»Dit  hus  i  orden«. 


Vi  lever  i  en  verden  af  usikker- 
hed. Hvad  fremtiden  indebærer 
for  os,  kan  vi  ikke  forudse.  Livet 
selv  er  usikkert.  Hvor  længe  vi 
beholder  det,  ved  ingen.  Klogska- 
ben siger  os,  at  vi  skulle  være  be- 
redt til  alle  tider,  så  vidt  vi  kan, 
overfor  alle  de  vilkår,  der  kan 
mode  os.  Vort  hus  skulle  være  i 
orden. 

Tre  betragtninger  synes  i  den- 
ne forbindelse  at  have  betydning: 

1.  Er  dit  hus  i  orden  åndeligt? 
Overholder  du  og  medlemmerne 
af  din  familie  Kirkens  åndelige 
love?  Har  I  familiebøn?  Velsigner 
I  maden  regelmæssigt?  Overvæ- 
rer medlemmerne  af  familien 
nadvermoderne?  Overværer  de, 
som  holder  præstedømmet,  regel- 
mæssigt deres  kvorummoder  og 
opfylder  deres  pligter?  Vokser  og 
udvikler  I  jer  på  denne  og  andre 
måder  åndeligt  og  følger  Herrens 
befalinger? 

2.  Er  dit  hus  i  orden  fysisk? 
Er   dit  hus   velholdt?   Er   det   til- 


trækkende for  familiens  medlem- 
mer? Er  det  så  komfortabelt  og 
hyggeligt,  som  dine  midler  på  ri- 
melig måde  tillader?  Er  det  et 
virkeligt  hjem  så  vel  som  et  hus? 
Bliver  det  ordnet  og  vedligeholdt 
således,  at  familiens  helbred  be- 
vares? Overholder  familiens  med- 
lemmer sundhedslovene  og  beva- 
rer deres  legemer  fra  undgåelige 
sygdomme  og  ulykker?  Respekte- 
res Visdomsordet  som  Herrens 
ord  til  sit  folk  og  som  en  gud- 
dommelig sundhedsregel? 

3.  Er  dit  hus  i  orden  finansielt? 
Lever  I  efter  evne?  Lever  I  såle- 
des, at  I  kan  opnå  de  velsignelser 
Herren  har  lovet,  når  man  beta- 
ler tiende?  Tænker  du  nøje  over 
General-autoriteternes  råd,  før  du 
sætter  dig  i  gæld  for  ting,  der 
ikke  er  absolut  nødvendige?  Hvis 
du  nu  har  gæld,  gør  du  så  alt 
hvad  der  er  muligt  for  at  komme 
ud  af  den?  Deler  du  med  din  næ- 
ste, hvis  og  når  du  er  i  stand  til 
det? 


G.U.F.-STÆVKET 

afholdes  i  Aarhus  den  27.,  28.  og  29.  juni. 

Sørg  for  af  planlægge  Deres  ferie  til  dette  tidspunkt,  og 

begynd   allerede   nu   at  spare   penge   sammen   til    rejsen! 

Vi  mødes  alle  til  STÆVNET! 

Hovedbestyrelsen. 

Fra  Genealogisk  forenings  ho- 
vedsæde i  Salt  Lake  City,  Utah, 
har  vi  modtaget  følgende  ind- 
trængende brev,  som  vi  beder  alle 
medlemmer  noje  gennemlæse  og 
rette   sig  efter. 

Salt  Lake  City,  18.  febr.  1958. 

Kære   søskende! 

Vi  kalder  på  Dem  og  beder 
Dem  om  hjælp  i  en  nodens  time, 
og  anmoder  Dem  om  at  bruge  al- 
le de  midler,  der  står  til  Deres 
rådighed,  for  at  hjælpe  os  at  råde 
bod  på  den  nuværende  situation. 

I  de  sidste  år  er  der  blevet  lagt 
særlig  stærk  vægt  på  tempelar- 
bejde. Gennem  missions-  og  stavs- 
lederes  vedvarende  arbejde  er 
tempelaktiviteten  overalt  i  Kirken 
blevet  forøget  i  umådelig  grad. 
I  1957  var  antallet  af  begavelser 
omkring  200.000  storre  end  det 
foregående  år.  På  grund  af  dette 
er  det  nu  nødvendigt  for  os  at 
indskærpe  nødvendigheden  af 
mere  nøjagtige  eftersøgninger  for 
at  skabe  bedre  optegnelser. 

Det  bør  indskærpes,  at  genea- 
logisk eftersogelsesarbejde  er  lige 
så  vigtigt  som  tempelarbejde  og 
er  berettiget  til  den  samme  aner- 
kendelse. 

De  ti  templer,  der  nn  er  i  virk- 
somhed, udfører  flere  begavelser 
end  det  antal  navne,  der  indsen- 
des af  Kirkens  medlemmer  til 
tempelarbejde.  I  januar  1958  blev 
der  udfort  over  32.000  flere  be- 
gavelser end  det  antal  navne,  der 
blev  gjort  klar  til  at  sende  til 
templerne.  I  året  1957  blev  der 
udfort  næsten  1  million  begavel- 
ser,   det    vil    i    virkeligheden    sige 


135.000  flere  end  de  navne,  der 
blev  indsendt  i  samme  periode  til 
tempelarbejde. 

De  vil  heraf  straks  se,  at  det 
er  bydende  nødvendigt  at  Kir- 
kens medlemmer  udfører  mere 
eftersogelsesarbejde  af  den  rette 
slags.  Optegnelser  og  microfilm 
er  lettere  tilgængelige  end  nogen- 
sinde før,  og  Herren  vil  utvivl- 
somt holde  os  ansvarlige  for  den 
rette  brug  af  disse  optegnelser 
for  at  holde  tempelarbejdet  gåen- 
de uden  at  formindske  farten. 
Med  Profeten  Joseph  Smiths  ord: 
»Brødre,  skal  vi  ikke  gå  ind  for 
en  stor  sag?  Gå  fremad  og  ikke 
tilbage!«  At  sagtne  tempelarbej- 
det ville  i  sandhed  være  et  skridt 
tilbage. 

Nogle  af  templerne  har  nu  kun 
en  begrænset  beholdning  af  nav- 
ne for  hånden.  Uden  en  forøgel- 
se af  antallet  af  navne  til  ordi- 
nanee-arbejde,  er  der  overhæn- 
gende fare  for,  at  de  vil  være  nød- 
saget til  at  nedsætte  antallet  af 
deres  begavelses-ceremonier,  og 
de  kan  måske  blive  tvunget  til 
at  sende  folk  bort  fra  templet  på 
grund  af  mangel  på  navne.  Dette 
vil  også  have  en  direkte  og  for- 
halende virkning  på  antallet  af 
beseglinger,    der   kunne    udføres. 

Vi  beder  Dem  med  alle  midler, 
der  står  til  Deres  rådighed,  at 
indskærpe  medlemmerne,  ikke 
alene  nødvendigheden  af  at  få 
flere  navne,  men  også,  at  de  ske- 
maer, der  indsendes,  er  nøjagtige 
i  enhver  henseende.  Hvis  folk 
indsender  familiegruppeskemaer 
med   navne,  som  er  duplikater  af 

nogle,  der  allerede  er  begavet,  el- 
ler indsender  familiegruppeske- 
maer, der  er  så  ufuldstændigt  el- 
ler forkert  udfyldt,  at  de  må  re- 
turneres til  afsenderen  for  at  bli- 
ve rettet,  vil  det  ikke  give  den  øn- 
skede forøgede  mængde  navne  til 
ordinanee-arbejde.  Vi  har  brug 
for  at  få  sendt  flere  optegnelser 
som  et  resultat  af  rigtigt  udført 
eftersøgelsesarbejde,  og  bedre  op- 
tegnelser end  mange  af  dem,  vi 
tidligere  har  modtaget. 

Deres  hjælp  er  nødvendig  for 
at  forøge  størrelsen,  aktiviteten 
og  effektiviteten  af  de  genealogi- 
ske foreninger.  For  at  kunne  gøre 
dette,  bør  der  i  hver  genealogisk 
forening  være  så  mange  dygtige 
og  villige  medlemmer  som  muligt. 
Et  aktivt  program  for  et  husmo- 
de bør  udarbejdes  i  hver  gren, 
således  at  man  kan  komme  i  for- 
bindelse med  hver  familie  i  gre- 
nen en  eller  to  gange  om  måne- 
den og  yde  dem  direkte  hjælp  i 
deres  genealogiske  arbejde.  Vi 
beder  Dem  nøje  gennemlæse  de 
instruktioner,  der  findes  i  de  ge- 
nealogiske  håndbøger. 

Må  vi  regne  med  Deres  hjælp 
ved  bekendtgørelser,  ved  klogt 
arbejde  i  de  genealogiske  for- 
eninger, ved  at  hjælpe  med  un- 
dervisning i  hjemmene,  ved  den 
fulde  udnyttelse   af  de   genealogi- 


ske klasser,  og  ved  stadigt  arbej- 
de med  at  skaffe  flere  og  bedre 
optegnelser    til    tempelarbejde? 

I  år,  hvor  vi  sandsynligvis  vil 
se  tolv  templer  i  arbejde,  skulle 
vi  naturligvis  udføre  godt  og  vel 
en  million  navne.  Et  så  prisvær- 
digt resultat  vil  kræve  en  sand 
forståelse  af  storheden  i  dette 
arbejde,  og  en  omhyggelig  plan- 
læggelse og  et  godt  samarbejde 
mellem  grenenes  funktionærer  og 
de    genealogiske   foreninger. 

Deres   hengivne 

GENEALOGICAL   SOCIETY 

Joseph   Fielding   Smith, 

præsident. 

Archibald  Bennett, 

generalsekretær. 

I  tilslutning  til  ovenstående  gør 
vi  opmærksom  på,  at  de  genealo- 
giske håndbøger:  Lektiekursus 
og  vejledning  for  det  genealogi- 
ske arbejde,  kr.  1,00  og  Genealo- 
giens  grundsætninger  og  dens 
praktiske  anvendelse,  kr.  3,50, 
kan  fås  på  missionskontoret  ved 
indsendelse  af  belobet  på  post- 
giro 333.38,  CHURCH  OF  JESUS 
CHRIST  OF  LATTER-DAY 
SAINTS,  Priorvej  12,  København 
F.  Husk  på  talonen  at  anføre, 
hvad  der  ønskes,  også  hvis  De 
skriver    brev    samtidig. 

Hovedbestyrelsen. 


»Hvad  I  optegner  på  jorden,  skal  blive  optegnet  i  himlen,  og  hvad 
/  ikke  optegner  på  jorden,  skal  ikke  blive  optegnet  i  himlen:  thi  jeres 
døde  skal  dømmes  i  overensstemmelse  med  bøgerne  efter  deres  ger- 
ninger, hvad  enten  de  har  udført  forordningerne  i  egen  person  eller 
gennem  stedfortrædere  efter  de  forordninger,  Gud  har  indstiftet  til 
deres  frelse,  førend  verdens  gundvold  b'ev  lagt,  i  overensstemmelse 
med  de  optegnelser,  de  har  ført  over  deres  døde«.  (L.  &  P.  128:8). 

SOXDAGSSKOIÆN 

Nadververs  for  april: 

For  Senior  Søndagsskolen: 

»Ingen  kan  komme  ind  i  Guds  rige,  hvis  han  ikke  bliver  født  af 
vand  og  ånd«.  (Johs.  3:5). 

For  Junior  Søndagsskolen: 

»Så  vær  da  I  faldkomne,  som  jeres  himmelske  Fader  er  fuldkom- 
men«.  (Matt.  5:48). 

Sondagsskolesang  for  april  måned: 

»Mægtigste  Kriste«   (nr.  24  i  den  nye  sangbog). 

Til  sanglederen:  Denne  salme  er  en  så  smuk  bøn  på  vers,  som  man 
overhovedet  kan  finde.  Jeg  håber,  De  også  vil  synes  dette;  så  kan  De 
af  hjertet  bede  hver  af  dem,  der  skal  synge,  om  at  give  denne  inder- 
lige bøn  sin  fulde  opmærksomhed.  Når  De  skal  øve,  så  forklar  netop 
hvad  dette  budskab  betyder.  Det  er  følgende:  »Fader  i  himlen,  i  din 
uendelige  kærlighed,  hør  os,  dine  børn.  Fyld  vore  hjerter  med  fred  og 
glæde.  Styrk  vor  tro,  så  vi  har  tillid  til  dig.  Og  må  din  store  fred 
dvæle  hos  os  alle«. 

Dette  budskab  ledsages  af  fire  ting,  der  er  emnet  uvedkommende. 
Disse  ting  bør  ikke  konkurrere  med  eller  fordunkle  budskabets  livs- 
kraft. De  bør  kun  ledsage  og  forskønne  og  hjælpe.  Disse  fire  ting  — 
som  er  mindre  vigtige  end  budskabet  —  er:  Melodien,  harmonien,  or- 
gelledsagelsen og  sanglederens  dirigeren.  Lad  os  anbefale,  at  sangle- 
deren leder  vore  tanker  mod  budskabet,  og  aldrig  bortleder  vore  tan- 
ker fra  det.  Det  er  budskabet,  som  denne  salme  består  af.  Melodien  er 
kun  et  akkompagnement,  ligesom  harmonien,  orglet  og  dirigenten. 

Dette  synspunkt  er  nøjagtig  det  samme,  som  findes  i  åbenbaringen 
til  Profeten  Joseph  Smith,  at  vor  sang  skal  være  en  bøn  til  vor  him- 
melske Fader.   (L.  &  P.  25:12). 

To  tekniske  ting: 

1.  Vi  foreslår,  at  De  dirigerer  denne  sang  i  et  tempo  med  88  slag 
i  minuttet.  Det  er  det  samme  som  22  slag  på  15  sekunder.  Prøv  det 
med  et  stopur  ved   funktionærmødet. 

2.  Selv  om  der  i  noderne  kun  er  angivet  een  fjerdedels  pause  i  hele 
sangen,  kræver  sangen  vejrtrækning  ved  slutningen  af  hver  anden 
takt.  Når  forsamligen  skal  synge,  så  glem,  hvor  kommaerne  kommer 
i  teksten  og  lad  folk  synge  bekvemt  og  naturligt  med  vejrtrækning 
for  hver  anden  takt.  Disse  vejrtrækninger  må  naturligvis  være  korte, 
men  vi  må  trække  vejret  ofte,  hvis  vi  skal  leve,  for  ikke  at  tale  om, 
når  vi  skal  synge  med  vitalitet.  Ordet  vitalitet  betyder  både  »styrke« 
og  »liv«. 

Til  organisten:  Der  findes  to  grundlæggende  måder  at  spille  på: 
1)  den  livlige  og  energiske,  og  2)  den  modsatte  måde,  hvilket  er  an- 
dægtigt og  opbyggeligt.  Denne  salme  er  af  type  2.  Sanglederne  og  or- 

ganisterne  vil  gøre  klogt  i  klart  at  vedkende  sig  en  salmes  grundstil. 
Hvorledes  skal  vi  fortolke  den  andagtsfulde  salme? 

1.  Spil  hverken  for  kraftigt  eller  for  svagt.  Man  behøver  ikke  at 
brillere. 

2.  Spil  i  et  behersket  tempo,  ikke  hurtigt. 

3.  Spil  denne  sang  jævnt  og  glidende,  selv  om  alle  noder  og  akkor- 
der gentages  således,  som  de  står. 

4.  Basnoderne  kan  bindes,  hvis  de  spilles  med  pedalerne. 

5.  Undlad  alle  voldsomme  vibrato.  Der  er  ingen  i  forsamlingen. 
Der   er   ingen   på   et   klaver. 

6.  Spil  denne  andægtige  musik  med  kærlig  og  inderlig  omhu.  Hjælp 
sanglederen  med  at  indskærpe  sangens  sjælevarmende,  fredfyldte  og 
trosfremmende  kvalitet.  Alexander  Schreiner. 


PRIMARY: 


2/ nor  i   ord 


Af  Margery  Sorensen  Cannon. 

Jeg  er  aprilvinden.  Jeg  har  en  god  idé,  men  den  lyder  pudsig. 

Hvad  ville  I  synes  om  at  binde  en  dragesnor  i  jeres  ord?  Så  hvis 
et  af  dem,  som  var  ondt  eller  uvenligt,  slap  ud,  kunne  vi  trække  det 
ud  af  luften  og  stoppe  det  tilbage  i  munden! 

Idéen  kom  til  mig  i  går.  Jeg  fo'r  rundt  på  marken  og  hjalp  Peter 
med  at  få  hans  drage  op.  Jens,  naboens  dreng,  kom  over  for  også  at 
hjælpe.  Men  Peter  ville  ikke  have  nogen  hjælp  og  sagde  det.  Før  man 
kunne  få  sagt  Mahonri  Morianeumr,  begyndte  de  to  venner  at  skæn- 
des. Grimme  ord  kom  ud  af  munden  på  dem.  Jeg  prøvede  at  blæse 
ned  imellem  dem. 

Huii-i-i-i-i-i! 

Jeg  blæste  så  kraftigt,  at  de  næsten  faldt  omkuld,  men  i  stedet  for 
at  hjælpe,  gjorde  det  tingene  værre.  Peter  begyndte  at  trække  sin 
drage  ned,  og  så  hylede  han  til  mig:  »Dit  gamle  blæsevejr,  gå  hen  og 
flyv  med  en  anden  drage!«  Så  stoppede  han  dragen  ned  i  en  sæk  og 
gik  hjem.  Jens  og  jeg  stod  der  og  følte  os  ynkelige  tilmode. 

I  går  blev  ødeligt  på  grund  af  disse  grimme  ord.  Men  det  var  der- 
for, jeg  fik  min  idé.  Da  Peter  trak  sin  drage  ned  og  stoppede  den  til- 
bage i  sækken,  tænkte  jeg,  at  det  ville  være  dejligt,  hvis  han  også 
kunne  trække  sine  grimme  ord  til  sig  og  stoppe  dem  tilbage  i  mun- 
den. Men  ord  er  ikke  som  drager.  Vi  kan  ikke  trække  dem  tilbage, 
når  de  først  er  kommet  ud  i  luften. 

Sig  mig,  hvorledes  var  din  dag  i  går?  Kunne  du  have  brugt  din 
dragesnor  på  nogle  af  dine  ord? 

Gensidig   uddannelsesforening 


Hvorfor  i  det  hele  taget  en  G.U.F.? 

Så  latterligt  dette  spørgsmål 
end  kan  synes,  så  er  det  dog  ble- 
vet stillet  mere  end  een  gang,  når 
arbejdet  har  været   vanskeligt. 

Et  af  Satans  mest  sikre  våben 
er  modloshed.  Mange  G.U.F.- 
medarbejdere  giver  op  på  grund 
af  det,  og  vi  bliver  næsten  alle 
slået  ud  undertiden,  fordi  vi  bli- 
ver  modløse. 

Ja,  det  er  svært  at  være  fuldt 
organiseret.  Ja,  nogle  af  dem,  vi 
vælger  til  at  hjælpe  os,  lever  ik- 
ke op  til  vore  forventninger.  Ja, 
vi  har  sommetider  møder  og  ak- 
tiviteter, som  synes  at  gå  forkert 
lige  fra  begyndelsen.  Ja,  misfor- 
ståelser kan  opstå.  Ja,  nogle  en- 
kelte kan  være  handicappede  af 
mangel    på   familiens   støtte. 

Ja,  vi  må  bringe  ofre.  Ja,  nog- 
le af  dem,  der  underviser,  vil 
vende  sig  imod  principperne.  Ja, 
mange  ting  vil  ske,  som  kan  tage 
modet   fra   os. 

Hvorfor  prøve  at  lede  en 
G.U.F.?  Fordi  det  er  en  del  af 
den  plan,  der  vil  frelse  og  op- 
høje Guds  børn.  Vi  er  Herrens 
medarbejdere    i    dette    projekt. 

Djævelen  ønsker  visselig  ikke, 
at  denne  plan  skal  virke.  Han 
har  bekæmpet  den  lige  siden 
dens  begyndelse.  Modstand  og 
modloshed  kan  ventes.  Det  er  i 
virkeligheden  en  forklædt  vel- 
signelse, fordi  det  hjælper  os  at 
vokse  og  udvikle  os  og  opmun- 
trer os  til  at  gøre  det  endnu 
bedre. 

Vi  må  bringe  ofre.  Vi  går  må- 
ske    ikke     økonomisk     frem     som 


andre,  men  når  vi  gør  Guds  ar- 
bejde, får  vi  Guds  belønning, 
som  består  af  skatte  i  himlen, 
»som  hverken  møl  eller  rust  kan 
fortære,  og  som  tyve  ikke  kan 
bryde  ind   og  stjæle«. 

Mesteren  havde  mange  hindrin- 
ger at  overvinde.  De  fornægtede 
hans  budskab,  to  af  de  Tolv  vend- 
te sig  imod  ham,  han  blev  hånet 
og  spottet  og  korsfæstet  mellem 
to  tyve.  Han  havde  enhver  grund 
fil  at  blive  modløs  og  flygte  fra 
byrden. 

Vi  må  som  hans  følgesvende 
»blive  ved«.  Enhver  ung  i  Kirken 
må  have  vor  vejledning  og  hjælp, 
og  enhver  levende  sjæl  på  jorden 
må   høre   frelsens   budskab. 

Dette  er  ikke  en  kamp  for  de 
svage.  Når  der  kaldes  på  os,  og 
vi  skal  give  rapport  over  vore 
jordiske  resultater,  vil  vi  ikke 
komme  langt,  hvis  vi  siger:  »Vi 
kunne  ikke  udrette  meget,  fordi 
vi  var  så  modløse«. 

Hvad  skal  vi  gøre  ved  det?  En 
diakon,  som  blev  spurgt  om, 
hvad  hans  pligter  var,  svarede: 
»Det  ventes  af  en,  at  man  udfo- 
rer,  hvad   der  ventes  af  en«. 

LAD  OS  GØRE  NETOP  DETTE! 
Hovedbestyrelsen. 


ODENSE: 

Lørdag  den  8.  februar  var 
Odense  grens  sangkor  i  Horsens 
for  at  glæde  vore  søskende  der 
med  sang  og  musik.  Koret  sang 
om  evangeliets  gengivelse  til  jor- 
den, og  broder  Palle  Blond,  Fre- 

dericia,  læste  ind  imellem  sange- 
ne Joseph  Smiths  historie.  Koret 
sang  under  ledelse  af  ældste 
Frank  Johnson,  som  klarede  den- 
ne svære  opgave  fint. 

Odense  grens  sangkor  har  me- 
get at  takke  vor  himmelske  Fader 
for.  Da  koret  samledes  i  kirken 
kl.  16.15,  var  det  begyndt  at  blæ- 
se op  til  snestorm;  vi  havde  jo  lo- 
vet vore  søskende  i  Horsens  at 
komme  og  vidste,  at  der  blev  ven- 
tet på  os.  Før  koret  gik  i  bussen, 
holdt  vi  et  dejligt  bønnemode  for 
ai  bede  Herren  beskytte  os  på  tu- 
ren både  frem  og  tilbage,  og  i 
sandhed,  Gud  var  med  os;  for  vi 
forlod  Horsens,  fik  vi  af  chauffø- 
ren at  vide,  hvorledes  vi  skulle 
forholde  os,  hvis  vi  endte  i  grøf- 
ten, for  på  dette  tidspunkt  sneede 
det  så  meget,  at  himmel  og  jord 
stod  i  eet,  og  bedre  blev  det  jo 
ikke,  da  det  blæste  temmeligt  me- 
get, og  chaufføren  vidste  ikke,  om 
han  korte  rigtig  på  vejen;  det  er 
hans  egen  udtalelse,  at  han  aldrig 
i  sit  liv  havde  været  så  bange  for 
at  køre,  og  var  glad  hver  gang 
han  så  et  vejtræ,  for  så  vidste 
han,  at  vi  stadig  kørte  på  vejen. 
Jeg  tror  ikke,  at  een  af  sangkorets 
.medlemmer  var  bange,  for  vi  vid- 
ste, at  Gud  havde  hort  vore  bøn- 
ner og  ville  holde  sin  hånd  over 
os  på  denne  tur,  vi  sang  og  hav- 
de det  dejlig  varmt  og  tænkte 
ikke  på  faren  ved  at  køre  i  et  så- 
dant vejr,  skønt  vi  så  flere  biler, 
der  var  kørt  i  grøften  og  andre, 
der  sad  fast,  men  vi  korte  under 
Guds  bånd,  og  Odense  grens 
sangkor  fik  et  stort  vidnesbyrd 
om  Guds  kærlighed  til  sine  børn; 
når  vi  beder  om  den,  ved  vi  at  vi 
får  den,  og  vi  takker  vor  himmel- 
ske   Fader    af    ganske    hjerte  for 


den  beskyttelse,  der  blev  vist  os; 
vore  søskende  både  i  Horsens  og 
Odense  glemte  heller  ikke  bøn- 
nens store  magt.  V.  J. 


Fastelavnsfest. 

Lørdag  den  15.  februar  afhold- 
tes i  Odense  en  fin  fastelavnsfest, 
der  begyndte  allerede  kl.  16.30 
med  tøndeslagning.  Det  var  et 
helt  imalerisk  optog  af  børn  i 
mange  morsomme  og  smukke 
dragter,  der  under  ledelse  af  bro- 
der Flemming  Laursen  skulle  slå 
katten  af  tønden.  Kl.  18.30  blev 
der  spist  medbragte  madpakker  i 
festlig  indpakning,  og  det  gjorde 
stor  lykke,  og  søskende  blev  rig- 
tig rystet  sammen  til  een  stor  fa- 
milie, hvad  der  også  var  menin- 
gen, for  der  var  rigtigt  fastelavns- 
humor,  og  salen  var  rigt  smykket 
med  farver,  hvilket  broder  Flem- 
ming Laursen  var  mester  for.  Ef- 
ter spisningen  blev  der  spillet  op 
til  dans,  og  der  var  forskellig  un- 
derholdning, hvor  også  venner  af 
Kirken  optrådte  med  forskellige 
sangnumre,  og  broder  Gjenner- 
skov  Jensen  gik  heller  ikke  ram 
forbi,  men  blev  kaldt  op  på  sce- 
nen af  præsidenten  for  G.  U.  F., 
broder  Christian  Klokker  Hansen, 
for  at  synge  en  sangsolo,  og  mis- 
sionærerne gav  en  fin  opvisning. 
Der  blev  også  serveret  varme  hot 
dogs,  sodavand  og  andre  forfrisk- 
ninger i  aftenens  løb.  Søskende 
fra  Fredericia,  Svendborg  og  Ny- 
borg var  også  kommet  til  festen, 
og  jeg  tør  sige,  at  vi  alle  morede 
os  godt,  og  vi  siger  tak  til  G.  U.  F. 
og  de  søskende,  der  havde  glædet 
os  med  den  dejlige  aften,  der 
sluttede  kl.  '22.30  med  bøn.  Tilste- 
de ca.   100.  V.  ./• 


1.39 


PERSONLIGE   NYHEDER   FRA  NÆR  OG   FJERN 


SVENDBORG:  Den  7.  marts  fyldte 
søster  Anthina  Larsen  80  år.  Hjer- 
telig til  lykke! 

KØBENHAVN:  Den  4.  april  fyl- 
der broder  Jens  Nielsen,  Valde- 
marsgade 34,  85  år.  Hjertelig  til 
lykke! 

Den  4.  april  fylder  søster  Mary 
Sørensen,  Hvidkildevej  48,  65  år. 
Hjertelig  til  lykke! 

AALBORG:  Den  5.  april  fylder 
broder  Niels  Christian  Iversen  70 
år.  Hjertelig  til  lykke! 

HORSENS:  Den  8.  april  fylder 
soster  Agnes  Petrea  Hansen  GO  år. 
Hjertelig  til  lykke! 

HJØRRING:  Den  16.  april  fylder 
broder  Oscar  Frederik  Jensen  65 
år.  Hjertelig  til  lykke! 

AMAGER:  Den  19.  april  fylder 
søster  Emma  Frederikke  Jahn 
Pultz   65   år.   Hjertelig   til  lykke! 

Hilsen  fra  U.S.A.:  Tidligere  mis- 
sionær i  den  danske  mission, 
Gale  R.  Jensen,  og  hans  hustru 
Diana    sender    fra  deres    hjem    i 


Berkeley,  Californien,  de  hjerte- 
ligste hilsener  til  alle  søskende  i 
Danmark. 

Bryllup  i  U.S.A.:  Tidligere  mis- 
sionær i  den  danske  mission, 
Hanne  Jensen,  viedes  den  20. 
marts  i  Salt  Lake  Templet  til  tid- 
ligere missionær  i  den  danske 
mission,  Marius  A.  Christensen. 
Stjernen  ønsker  hjertelig  til  lyk- 
ke! 

Bryllup:  Lordag  den  1.  marts 
viedes  på  rådhuset  i  Malmo  søster 
Lilian  Olsson,  Malmo  gren,  til 
broder  Kaj  Krammer,  Kobenhavn 
gren.  Sondag  aften  den  2.  marts 
afholdtes  efter  mødet  i  Koben- 
havn gren  en  lille  festlighed  for 
brudeparret,  som  fik  overrakt  en 
gave  fra  grenens  medlemmer. 
Stjernen  ønsker  brudeparret  hjer- 
telig til  lykke! 

Forlovelse  i  U.S.A.:  Tidligere 
missionssekretær  i  den  danske 
mission,  Gilbert  T.  Olsen,  har  ind- 
gået forlovelse  med  Claudia  Dean. 
Stjernen  ønsker  hjertelig  til  lyk- 
ke! 

AMAGER: 

23.  februar: 

Anne  Grethe  Nielsen,  døbt  af 
broder  Harry  Petersen,  håndspå- 
læggelse af  ældste  Julius  R.  Mad- 
sen. 

1.  marts: 

Ulla  Francke  Pedersen,  døbt  af 


broder  Aage  Francke  Pedersen, 
håndspålæggelse  af  broder  Peter 
Rasmussen. 

FREDERICIA: 

11.  februar: 

Mary  Elisabeth  Klausen,  døbt 
af  ældste  Darrel  Hintze,  håndspå- 
læggelse af  samme. 

Tove  Larsen,  døbt  af  ældste 
William  M.  Brothersen,  håndspå- 
læggelse af  ældste  Darrel  Hintze. 

AARHUS: 

2.  februar: 

Tove    Larsen,    døbt     af    ældste 
Ronald    Wilson,    håndspålæggelse 
af  ældste  Chad  Thorderson. 
9.  februar: 

Berthe  Augusta  Thomsen  Lund, 
døbt  af  ældste  Royle  Johnson, 
håndspålæggelse  af  ældste  Arvil 
Johanson. 

1.  marts: 

Hans  Christian  Poulsen,  døbt  af 
ældste  Arlo  G.  Jørgensen,  hånds- 
pålæggelse af  samme. 

HERNING: 

2.  februar: 

Anna  Kristine  Møller  Knudsen 
Christensen,  døbt  af  ældste  Royle 
Johnson,  håndspålæggelse  af  æld- 
ste Jay  Thueson. 

SILKEBORG: 

2.  februar: 

Inger  Charlotte  Frederikke  Hen- 
ricksen,  døbt  af  ældste  Spencer 
Greer,  håndspålæggelse  af  ældste 
Perry  A.  Petersen. 

VEJLE: 

21.  februar: 

Tove  Kørschen  Molbech,  døbt 
af  ældste  Bryce  Jackman,  hånds- 
pålæggelse af  ældste  J.  Tex 
Johnson. 

SKIVE: 

2.  februar: 

Inge-Lise  Albertsen,  døbt  af 
ældste  Tagg  B.  Hundnip,  hånds- 
pålæggelse af  ældste  Robert  N. 
Swenson. 


AALBORG: 

7.  februar: 

Christian  Alexander  Petersen, 
døbt  af  ældste  Paul  Christensen, 
håndspålæggelse  af  ældste  Carlo 
Klitgaard. 

FREDERIKSHAVN: 

7.  februar: 

Nina  Paula  Sørena  Eduarda  Sø- 
rensen Rasmussen,  døbt  at  ældste 
Howard  Kent  Madsen,  håndspå- 
læggelse af  ældste  Harris  N. 
Done. 
15.  februar: 

Birthe  Marie  Steffensen,  døbt  af 
ældste  Howard  Kent  Madsen, 
håndspålæggelse  af  ældste  Harris 
N.  Done. 


VELSIGNELSER: 

ODENSE:  21  .  juli  1957:  Svend 
Gade  Kristensen  og  Gurli  Elida 
Gjennerskov  Jensen  Kristensens 
datter,  Bente  Gjennerskov  Gade 
Kristensen,  velsignet  af  broder 
Harald  Gjennerskov  Jensen. 

AARHUS:  9.  februar:  Bent  John 
Larsen  og  Tove  Larsens  to  døtre, 
Lisbeth  Larsen  og  Annette  Larsen, 
velsignet  af  henholdsvis  ældste 
Ronald  Wilson  og  ældste  Chad 
Thordersen. 

AALBORG:  2.  februar:  Peter 
Klokker  Holm  Hansen  og  Ellen 
Margrethe  Vilhelmine  Schøndorff 
Jørgensen  Hansens  to  sønner, 
Bjarne  Hansen  og  Leif  Hansen, 
velsignet  af  henholdsvis  ældste 
Allen  R.  King  og  ældste  Walter 
Fred  Mortensen. 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 

MISSIONÆRANKOMSTER: 

Med    »Stockholm«    fra    New   York    er    følgende    missionærer    den    2. 
marts  ankommet  til   den   danske  mission: 

William  Blaine  Olsen  fra  Salt  Lake  City,  Utah,  beskikket  til  at  ar- 
bejde i  Aarhus. 

Peter  Charles  Knudson  fra  Brigham  City,  Utah,  beskikket  til  at  ar- 
bejde i  Horsens. 

Jerry  Ross  Petersen   fra  Tremonton,   Utah,  beskikket  til   at  arbejde 
i  Kolding. 

Vi  ønsker  de  nye  missionærer  hjertelig  velkommen  til   den   danske 
mission. 


-»"*•    «<Mf 


William  R.  Olsen.  Peter  C.  Knudson.  Jerry  R.  Petersen. 


MISSIONÆRAFLØSNINGER: 

Følgende  missionærer  er  blevet  hæderlig  afløst  fra  deres  arbejde  i 
den  danske  mission : 

27.  februar: 

Vaughn  R.  Rasmussen  fra  Sandy,  Utah,  efter  sidst  at  have  arbejdet 
i  Kolding. 

Bryce  A.  Jackman  fra  Sall  Lake  City,  Utah,  efter  sidst  at  have  ar- 
bejdet i  Vejle. 


\ 


Vaughn  R.  Rasmussen. 


Bryce  A.  Jackman. 

MISSIONÆRFORFLYTTELSER: 

27.  februar: 

Alice   Loraine  Allred   fra  Odense 
til  København. 

Eunice  Piepgrass  fra  København 
til  Odense. 
C.  marts: 

Richard  Ray  fra  Aalborg  til  Kø- 
benhavn. 

Georg   Mickeisen    fra   Aalborg   til 
Horsens. 

Arne  Foss  Jensen  fra  Aarhus  til 
Vejle. 

13.  marts: 

Gary    Andersen    fra    Aalborg    til 
Amager. 

Eldon    Guymon     fra    Amager    til 
Aabenraa. 

Douglas    Fonnesbech    fra    Aaben- 
raa til  Aalborg. 
16.  marts: 

Karl  Woolsey   fra   København   til 
Aarhus. 

ORDINATIONER: 

AABENRAA:  23.  februar:  Jørgen 
Nicolai  Fuchs  ordineret  til  dia- 
kon af  ældste  Allen  R.  King. 

AMAGER:  23.  februar:  Carl  Hol- 
ger Madsen  ordineret  til  diakon 
af  missionspræsident  Holger  P. 
Petersen. 

Leif  Peter  Løfqvist  ordineret 
til  diakon  af  ældste  Lynn  M.  Han- 
sen. 

ODENSE:  26.  januar:  Hans  Klok- 
ker Hansen  ordineret  til  lærer  af 
broder  Christian  Klokker  Han- 
sen. 

Flemming  Thonsgaard  Laursen 
ordineret  til  lærer  af  broder  Erik 
Andersen. 

2.  februar:  Palle  Jørgensen  or- 
dineret til  lærer  af  broder  Karl 
Emanuel   Jørgensen. 


Rjarne  Jørgensen  ordineret  til 
lærer  af  ældste  Robert  L.  Quaney. 

Børge  Christian  Dinesen  Høvs- 
gaard  ordineret  til  diakon  af  æld- 
ste Frank  Charles  Johnson. 

9.  februar:  Freddy  Raymond 
Hansen  Jørgensen  ordineret  til 
lærer  af  ældste  Robert  L.  Quaney. 

Bent  Andersen  ordineret  til 
diakon  af  ældste  Robert  L.  Qua- 
ney. 

FREDERICIA:  23.  februar:  Bert 
Sams  ordineret  til  lærer  af  bro- 
der Palle  Blønd. 

Dan  Sams  ordineret  til  lærer  af 
broder  Johs,  Liljengren. 

AARHUS:  2.  februar:  Poul  Erik 
Sørensen  ordineret  til  ældste  af 
missionspræsident  Holger  P.  Pe- 
tersen. 

Orla  Folmer  Rode  Nielsen  ordi- 
neret til  ældste  af  broder  Torkil 
Dressø. 

Niels  Hansen  ordineret  til  æld- 
ste af  ældste  Lynn  M.  Hansen. 

DØDSFALD 

SILKEBORG:  Den  18.  januar  dø- 
de  søster  Ane  Kirstine  Jensen, 
85  år  gammel.  Æret  være  søster 
Jensens  minde! 

ODENSE:  Den  10.  februar  døde 
søster  Marie  Dorthea  Ohristensen 
Fischer,  Ringe,  66  år  gammel,  og 
blev  begravet  den  12.  februar  un- 
der Kirkens  ledelse.  Æret  være 
søster  Fischers  minde! 

AMAGER:  Den  11.  marts  døde 
søster  Johanne  Regine  Hansen 
Nielsen,  79  år  gammel,  og  blev 
begravet  fra  kirken  på  Kretavej 
søndag  den  16.  marts.  Æret  være 
søster  Nielsens   minde! 

